Newidiadau eto i amserlen S4C - BBC Cymru Fyw\nNewidiadau eto i amserlen S4C\nimage captionDau o gyflwynywr Heno ar hyn o bryd yw Rhodri Williams ac Emma Walford\nFe gyhoeddodd S4C newidiadau pellach i'w hamserlen o ganol mis Mai ymlaen a hynny ddeufis ers cychwyn amserlen newydd.\nRoedd y sianel wedi cyhoeddi ym mis Ebrill newidiadau i gynnwys ac arddull y rhaglen gylchgrawn Heno wedi beirniadaeth gan wylwyr.\nYn ôl y datganiad diweddara', fe fydd un o gyflwynwyr Heno, Rhodri Ogwen Williams, yn gadael er mwyn "canolbwyntio ar raglenni eraill y sianel", gan gynnwys Jacpot sy'n rhan o raglen Pen8nos.\nYn ymuno â'r tîm cyflwyno bydd Angharad Mair, Gerallt Pennant ac Eleri Sion.\nBydd Rhodri Owen, Mari Grug ac Emma Wolford hefyd yn parhau i gyflwyno'r rhaglen.\nYn ôl S4C, bydd llawer mwy o bwyslais ar berthynas agos gyda chynulleidfaoedd ledled Cymru.\nAc fe gyhoeddwyd y byddai swyddfa Tinopolis, cynhyrchwyr Heno, yng Nghaernarfon yn ailagor.\n'Mentrus a blaengar'\nDdydd Mawrth dywedodd Dafydd Rhys, Cyfarwyddwr Cynnwys S4C, eu bod yn "edrych ymlaen at dderbyn ymateb i'r amserlen newydd ac yn mawr obeithio y bydd y gynulleidfa yn cael ei phlesio gyda gweithgaredd Heno o gymunedau amrywiol Cymru".\n"Bydd cyfle yn hwyrach yn y nos i'r sianel fod yn fwy mentrus a blaengar - yn wir, i atgyfnerthu'r gwasanaeth sy'n galon i'r genedl."\nFel rhan o'r newidiadau ar y sgrin o Fai 14 ymlaen bydd Heno yn ymestyn i bum rhaglen yr wythnos o nos Lun i nos Wener.\nBydd y rhaglen gylchgrawn Prynhawn Da yn newid i fod yn rhaglen awr, gan gynnwys eitemau hamdden a sgwrsio.\nAr hyn o bryd mae rhaglen Heno yn cael ei hailddarlledu am 10pm ond fe fydd yn cael ei hailddangos amser cinio'r diwrnod canlynol, gydag uchafbwyntiau Prynhawn Da bob prynhawn Sul.\n"Dwi'n edrych ymlaen yn fawr i gyflwyno'r Heno newydd, rhaglen gylchgrawn ble bydd S4C yn rhoi'r gwylwyr, cymunedau a digwyddiadau ar y sgrin," meddai Angharad Mair, cynhyrchydd Heno a Prynhawn Da.\n"Rhaglen y gwylwyr fydd hon fydd yn dangos yr holl weithgaredd difyr a diddorol sy'n digwydd ym mhob cwr o Gymru yn ddyddiol.\nO Fai 25 ymlaen fe fydd newidiadau i raglen Pen8nos hefyd.\nYn ôl S4C, fe fydd yn dal i gynnwys elfennau cystadleuol fel Jacpot a bydd Sam Ar y Sgrin - cyfres Aled Samuel sy'n bwrw golwg ar raglenni'r wythnos ar S4C - yn symud o nos Sul i fod yn rhan o Pen8nos.\n"Bydd slot 10 o'r gloch o nos Lun i nos Wener yn newid hefyd.\n"Bydd Sgorio yn symud yn ôl fel rhaglen awr i 10 nos Lun ac ymhlith rhaglenni eraill yn y slot yn ystod gweddill yr wythnos bydd rhaglenni ieuenctid fel Y Lle a chyfresi comedi fel Gwlad yr Astra Gwyn.\n"Bydd ailddarllediad Pobol y Cwm yn symud yn ôl i 6.30pm o nos Lun i nos Wener a bydd 'na slot newydd i'r gyfres ddrama Rownd a Rownd am 6.10pm ar nos Lun a nos Fercher gyda'r ailddarllediad ar ddydd Sul."


Clecs Cilgwri: September 2010\nDwi'n paratoi am y dosbarthiadau nos cyntaf o'r flwyddyn 'academaidd' yr wythnos yma, ar ól noson cofrestru brysur nos fercher diwetha.\nDwi'n credu gawn ni ddosbarth flwyddyn tri digon iach o ran niferoedd, gyda thri aelod newydd yn ymuno á'r grwp, a'r rhan mwyaf yn cario ymlaen o flwyddyn dau. Ymhlith y rheiny sy'n ymuno á'r dosbarth yw un sydd eisiau ail wneud blwyddyn tri ar ól colli nifer go lew o'i gwersi gyda David Jones y llynedd. Un arall sydd gan TGAU Cymraeg yn barod! a dyn ifanc sydd wedi bod yn defnyddio saysomethinginwelsh fel modd o ddysgu am rhai naw mis, ac sydd bellach yn eitha rhugl.. Anhygoel! a theyrnged i'r cwrs arbennig yna.\nMae pethau ynglyn á'r dosbarth arall (blwyddyn dau) ychydig yn fwy cymhleth. Mae 'na griw ohonynt sydd eisiau ail wneud blwyddyn un (gan bod nhw wedi colli ambell i wersiam resymau gwahanol). Does gen i (na'r Coleg dwi'n credu) problem efo hyn, ond mae'n wneud i mi deimlo mod i wedi methu rhywsut, trwy beidio gweld bod rhai ohonynt yn stryglo cymaint. Diffyg profiad sy'n cyfrifol am hyn mae'n siwr, hynny a'r ffaith mod i'n rhy awyddus weithiau i symud ymlaen yn rhy gyflym. Dwi wedi dweud wrthynt mi fydd 'na gyfle i newid eu meddyliau yn ystod yr wythnosau gynnar, gan mod i'n sicr y fydden ni'n neud cryn adolygu dros yr wythnosau nesa, yn hytrach na gwthio ymlaen yn rhy sydyn.\npostiwyd gan neil wyn am 16:10 2 comments:\npostiwyd gan neil wyn am 16:00 No comments:\npostiwyd gan neil wyn am 15:29 No comments:\nTraeth Towyn, Tudweiliog\nO'r hyn dwi'n cofio gefais fy nghyflwyno i Draeth Towyn gan fy nwraig dros chwater canrif yn ól. Dwi ddim yn cofio mynd efo fy rhieni fel plentyn (er mi aethon ni i bron pob cwr o Gymru fach!), ond roedd teulu fy ngwraig yn hoff iawn o'r llecyn bach hyfryd o amgylch Tudweiliog, ac yn aros yna pob haf mewn amrywiaeth o fythynod 'sylfaenol' ond cartrefol. Roedd traethau gogledd Pen Lly^n yn canolbwynt i'w gwyliau nhw - ac yn enwedig Traeth Towyn, un gymharol anghysbell i sawl, ond yn weddol hawdd i'w gyrraedd er hynny.\nPan gyrraeddon ni'r traeth dydd sul, roedd hi'n braf ond yn chwythu'n gryf. Mi brofion ni lli go lew, a chanlyniad yr heulwen ar ein cyrff, a chuddwyd rhywfaint gan effaith oeri'r gwynt. Mi aeth Jill yn y dwr bron yn syth - er mewn wet suit - a rhaid cyfadde wnes i ddim a y ddiwrnod hwnnw, er fentrais mewn nifer o weithiau dros y dyddiau nesaf. Fel y soniais yn y post diwetha, mae'n braf cael siop bach ger y traeth yma - ac un lle gei di ymarfer dy Gymraeg hefyd! - ond diolch byth nad ydy'r lle wedi cael ei dinistrio gan or-ddatblygu, ac mae'r mae's carafannau parhaol yn un fach mewn lliwiau 'naturiol'. A dweud y gwir does fawr o newid i'w gweld ers y tro gyntaf i mi ymweled á'r lle, ac mae'n un o'r traethau hyfrytach dwi'n ei nabod yng y Gogledd o hyd - er eleni roedden ni i ddarganfod y traeth harddaf i ni ymweled ag ef o bosib, ychydig o filtiroedd lawr yr arfordir...\nlabeli: cymraeg, tudweiliog\nDyni wedi dychweled o Ben Lly^n heddiw ar ól wythnos o heulwen di-baid.. wel bron, rhywbeth nad oedden ni'n disgwyl o gwbl. Mae gen i bentwr o luniau i bori trwyddynt, a chyn hir wna i bostio un neu ddau yn fan hyn mae'n siwr.\nWnaethon ni siarad á nifer o bobl yn ystod yr wythnos, gan cynnwys Daloni Metcalfe. Dwi wedi siarad efo hi o'r blaen, gan ei bod hi'n ffermio efo ei gwr yn ardal Tudweiliog, ac yn rhedeg maes carafannau uwchben i draeth hyfryd y pentre. Mae 'na siop bychan mewn hen gwt ar ran ymwelwyr i'r traeth, ac roedd o'n braf cael pigo mewn a chael sgwrs yn y Gymraeg efo pwy bynnag oedd yn gweithio yna ar y pryd. Ymddiheurais am fy Nghymraeg 'rhyfedd' i un o'i merched wrth iddi hi ymdrechu i fy nheall un ddiwrnod, ond ymate bodd 'well unrhyw Gymraeg na dim Cymraeg o gwbl' chwarae teg iddi!\nSgwrs arall 'diddorol' gaethon ni ddoe oedd efo rheolwraig y llety lle oedden ni'n aros. Swniodd fel saesnes (ond dwn i ddim), a datgelodd ei bod hi'n byw yn Llithfaen (y pentre drws nesaf i Bistyll). 'The people are very friendly' meddai hi, 'though it's very Welsh, and the old women all have beards....there are some very odd people there, there's been a lot of interbreeding'. Ro'n i bron yn methu siarad, mor gul oedd agwedd y dynes hon. Rhaid cyfadde nad ydwi'n nabod neb o Lithfaen, a fedra i ddim wneud sylw un ffordd neu'r llall amdanynt, ond dwi'n sicr ni ddylsai dynes mewn swyddogaeth o'r fath bod yn son wrth ei chwsmeriaid yn y ffasiwn yma, beth bynnag ei bod hi'n meddwl mewn preifat. Mae gan y cwmni pecyn gwybodaeth hefyd sy'n cyflwyno ymwelwyr i ddiwilliant ac iaith yr ardal, gan cynnwys geirfa craidd ar eu rhan, ac arwyddion dwyieithog ar y safle.\nDweud y gwir dwedais i ddim, ond wnes i adael cerdyn sylw yn dweud.. 'diolch am bobeth, dyni'n sicr o ddychweled cyn bo hir' (gyda chyfieithiad saesneg), a fy enw llawn sy'n edrych yn fwy Cymreig!! Gobeithio wneith hi meddwl ychydig, cyn datgelu ei chulni amharchus at ymwelwyr i'r ardal y tro nesa!?\npostiwyd gan neil wyn am 10:51 4 comments:


Cwynodd Ms B am driniaeth ei diweddar fam, Mrs C, mewn 2 ysbyty yn ardal y Bwrdd Iechyd. Holodd a ddylai’r Bwrdd Iechyd:\n• Fod wedi gwneud mwy i helpu i gael dannedd gosod newydd i Mrs C ar ôl iddynt fynd ar goll pan gafodd ei derbyn?\n• P’un ai oedd y tiwb bwydo yn angenrheidiol, ac yn deillio’n uniongyrchol o’r ffaith bod dannedd gosod isaf Mrs C wedi mynd ar goll?\n• P’un ai y dylai’r tiwb bwydo fod wedi’i ail-osod ar ôl iddo ddod o’i le wrth ei throsglwyddo i’r Ail ysbyty?\n• P’un ai oedd methiant i roi meddyginiaeth teneuo gwaed fel y’i rhagnodwyd, wedi arwain at niwed clinigol i Mrs C?\n• P’un ai oedd Mrs C wedi deall goblygiadau cytuno i beidio â chael rhagor o nodwyddau a thiwbiau ar y diwrnod cyn ei marwolaeth, o ystyried ei sefyllfa glinigol?\n• P’un ai a ddylai fod wedi cael diweddariad priodol ar gyflwr clinigol Mrs C ar fore ei marwolaeth, ac y dylid bod wedi cysylltu â hi i eistedd gyda Mrs C cyn iddi farw?\nCanfu’r Ombwdsmon, er bod y staff yn ymwybodol o’r ffaith bod y dannedd gosod ar goll, a’u bod wedi gwneud sawl cofnod yn nodiadau meddygol Mrs C am yr angen i gael rhai yn eu lle, ni chymerwyd unrhyw gamau i fwrw ymlaen â hyn. Canfu’r Ombwdsmon hefyd nad oedd yn ymddangos bod Ms B wedi cael diweddariad llawn ar ddyddiad marwolaeth ei mam yn ei hysbysu o ddifrifoldeb ei chyflwr. Er bod cyfyngiadau COVID-19 yn cyfyngu ar fynediad i ymwelwyr, canfu’r Ombwdsmon y dylai fod wedi bod yn amlwg bod Mrs C yn agosáu at ddiwedd ei hoes, ac felly dylai Ms B fod wedi cael yr opsiwn i ymweld â hi. Roedd y rhain yn achosion o anghyfiawnder i Mrs C a’i theulu, ac felly cadarnhawyd yr elfennau hyn o’r gŵyn.\nCanfu’r ymchwiliad fod Mrs C wedi cael cynnig amrywiaeth o fwyd a diod, y gellid eu bwyta heb ddannedd gosod, ond roedd Mrs C naill ai’n gwrthod neu’n cymryd ychydig o’r rhain yn unig, felly er bod y dannedd gosod a gollwyd yn un rheswm dros y tiwb bwydo, ni ellid profi mai dyma’r unig reswm neu’r prif reswm bod angen y tiwb. Canfu’r ymchwiliad fod sawl ymgais wedi’i gwneud i ailosod y tiwb, heb lwyddiant, ac er bod y Bwrdd Iechyd eisoes wedi ymddiheuro am y camgymeriad o beidio â rhoi meddyginiaeth teneuo gwaed i Mrs C am 3 diwrnod, nid oedd y dystiolaeth yn awgrymu bod hyn wedi cael effaith sylweddol ar ddirywiad dilynol Mrs C. Roedd y dystiolaeth a oedd ar gael yn adlewyrchu bod gan Mrs C ddealltwriaeth ddigonol ar y pryd ei bod wedi gwneud ei phenderfyniad nad oedd am gael rhagor o diwbiau a nodwyddau. Felly, ni chadarnhawyd yr elfennau hyn o’r gŵyn.\nCytunodd y Bwrdd Iechyd i ymddiheuro’n ysgrifenedig i Ms B am y methiannau a nodwyd yn yr adroddiad, ac i rannu’r adroddiad gyda staff perthnasol i hwyluso dysgu. Cytunodd hefyd y byddai’n creu canllawiau ffurfiol ar gyfer trin cleifion sydd â phroblemau deintyddol tra byddant yn yr ysbyty.


Llandrindod Fictoriaidd - mynd ar y tren i yfed y dwr\nYfed y dwr\nMynd ar y trên i yfed y dwr\nWedi i linell reilffordd gyntaf Rheilffordd Canolbarth Cymru gyrraedd Llandrindod yn 1865 daeth yn bosibl i lawer iawn mwy o ymwelwyr ddod, i aros, ac i flasu’r dwr mwynol.\nAdeiladwyd gwestai a thai lletya er mwyn darparu llety iddynt, ac roedd y rhan fwyaf ohonynt yn awyddus i hysbysebu pa mor agos yr oeddynt i’r orsaf reilffordd ac i’r ffynhonnau mwynol.\nMae’r enghraifft a welwch chi yma braidd yn gamarweiniol, oherwydd roedd Gwesty’r Belmont mewn gwirionedd yn Ffordd Tremont, sef pen pellaf Station Crescent o’r orsaf !\n‘Belmont Lodging House’ a Gwesty’r ‘London House’\nMae hwn wedi dod o hysbyseb mewn arweinlyfr i ymwelwyr â’r dref a gyhoeddwyd tua 1890. Mae’n dangos pa mor bwysig oedd y rheilffyrdd i’r gwestai a’r tai lletya yn ystod cyfnod Fictoria. Ni fyddai llawer o westai heddiw eisiau dangos fod yna orsaf reilffordd mor agos â hynny atynt !\nRoedd y llinell reilffordd newydd yn ei gwneud yn llawer iawn haws i nifer fawr o bobl ymweld â chanolbarth Cymru, yn gyntaf o’r ardaloedd diwydiannol oedd yn tyfu yng ngogledd Lloegr a chanolbarth Lloegr, ar ar ôl 1868 o Dde Cymru.\nMae’r darlun hyfryd a welwch chi yma (er nad yw’n gywir iawn !) wedi dod o 'Evans's Illustrated Guide to Llandrindod Wells - Price ninepence', a gyhoeddwyd tua 1890. Mae’r hysbyseb yn cynnwys Gorsaf Llandrindod fel un o’r atyniadau a nodwyd gan y tai lletya a gafodd ei "conducted by" Mrs a Miss Bufton ar y pryd. Roedd eu llety yn "Close to, and conspicuous from, the Railway Station". Ond nid oedd mor agos ag yr oeddynt yn ei honni !\nYn ôl i ddewislen "Yfed y Dwr"


Aelod Seneddol Port Talbot yn canmol gweithwyr dur Tata – Golwg360\nAelod Seneddol Port Talbot yn canmol gweithwyr dur Tata\nMaen nhw’n dangos “nerth, amynedd, dewrder a gwytnwch rhyfeddol”, meddai Stephen Kinnock\nStephen Kinnock AS\nMae Stephen Kinnock, aelod seneddol Llafur Aberafan, yn dweud wrth golwg360 fod gweithwyr dur Tata Port Talbot yn dangos “nerth, amynedd, dewrder a gwytnwch rhyfeddol”.\nDaw ei ymateb yn dilyn erthygl yn y Sunday Times, lle mae un o’r penaethiaid, Natarajan Chandrasekaran yn dadlau na fyddan nhw’n goddef rhagor o golledion ar y safle.\nMae’r cynghorydd lleol, Dennis Keogh ac Aelod Cynulliad Plaid Cymru, Bethan Sayed ill dau wedi beirniadu’r sylwadau yn y wasg, gan ddweud bod ymateb y penaethiaid yn achosi ansicrwydd i’r gweithwyr.\n“Yn 2016, fe ddaeth Tata i gytundeb â’u gweithwyr ynghylch pensiynau, lle gwnaethon nhw gytuno na fyddai unrhyw ddiswyddiadau gwirfoddol,” meddai Stephen Kinnock wrth golwg360.\n“Ond mae cyhoeddiad Tata o’r newydd fis Tachwedd ynghylch colli swyddi, ac yna sylwadau Mr Chandrasekaran y penwythnos hwn, fel pe baen nhw’n bygwth y cytundeb hwnnw.”\nFel Dennis Keogh, mae Stephen Kinnock hefyd yn dweud bod y safle dur ym Mhort Talbot yn dioddef o ddiffyg buddsoddiad.\n“Mae prosiectau megis adnewyddu ffwrnais rhif pump i’w croesawu’n fawr iawn, ond mae’n cymryd amser i’r fath fuddsoddiadau ddwyn ffrwyth.\n“Mae ein gweithwyr dur wedi dangos nerth, amynedd, dewrder a gwytnwch rhyfeddol drwy’r amserau anodd hyn.\n“Rhaid i Tata Steel ddangos yr un rhinweddau nawr.”\nGalw am gefnogaeth Brydeinig\nAr yr un pryd, mae’r aelod seneddol Llafur yn galw ar Lywodraeth Geidwadol Prydain i “ddihuno” ac ymateb i’r sefyllfa.\n“Dylai sylwadau Mr Chandrasekaran ddihuno Llywodraeth y Deyrnas Unedig,” meddai.\n“Mae dur yn ddiwydiant ar gyfer yr unfed ganrif ar hugain, ac yn rhan hanfodol o’r economi gyfoes; ar gyfer ein diwydiant amddiffyn, y sector modurol, prosiectau isadeiledd a’n bywydau bob dydd.\n“Rhaid i’r llywodraeth ymrwymo i sicrhau dyfodol cynhyrchu dur yn y Deyrnas Unedig drwy gefnog Cytundeb Sector y Deyrnas Unedig ar gyfer Dur, gan adlewyrchu’r trefniadau a wnaethpwyd ar gyfer y sectorau aerofod, modurol ac adeiladu.\n“Yn 2016, fe wnaeth ‘aelodau seneddol dur’ ofyn i’r llywodraeth gefnogi’r sector mewn sawl ffordd, gan gynnwys lleihau cyfraddau busnes a phrisiau ynni, a thrwy brynu mwy o ddur Pyrdain.\n“Ond eto i gyd, rydyn ni wedi gweld braidd dim cynnydd; mae’r llywodraeth ar hyn o bryd yn prynu oddeutu hanner ei dur o Brydain ac mae prisiau ynni ddwywaith prisiau Ffrainc a 50% yn uwch na phrisiau’r Almaen.\n“Mae cynhyrchwyr dur y Deyrnas Unedig yn cystadlu ag un llaw wedi’i chlymu y tu ôl i’w cefnau, ac mae’n bryd i’r llywodraeth sefyll lan dros ddur.”\nArweinydd Llafur: Keir Starmer wedi denu digon o gefnogaeth i sefyll\nMae wedi cael cefnogaeth 23 aelod seneddol ac aelod seneddol Ewropeaidd, un yn fwy na’r trothwy


Compare Bible readings for Daniel 10 in the BNET and the GNB - Bible Society\nGweledigaeth Daniel ar lan afon Tigris\n1Yn ystod trydedd flwyddyn teyrnasiad Cyrus,10:1 trydedd flwyddyn teyrnasiad Cyrus 536 CC Roedd Daniel tua wyth deg pedwar oed. brenin Persia, cafodd Daniel (oedd hefyd yn cael ei alw'n Belteshasar) neges arall. Neges am rywbeth fyddai wir yn digwydd – amser o ryfela a dioddef. Ac roedd Daniel wedi deall y neges a'r weledigaeth gafodd.\n2Ar y pryd, roeddwn i, Daniel, wedi bod yn galaru am dair wythnos lawn. 3Rôn i'n bwyta bwyd plaen – dim byd cyfoethog, dim cig na gwin. A wnes i ddim rhwbio olew ar fy nghorff nes oedd y tair wythnos drosodd. 4Yna ar y pedwerydd ar hugain o'r mis cyntaf10:4 mis cyntaf Nisan (oedd hefyd yn cael ei alw yn Abib), sef mis cyntaf y calendr Hebreig, o tua canol Mawrth i ganol Ebrill. Dyma pryd oedd Gŵyl y Pasg yn cael ei dathlu – gw. Exodus 12:2. rôn i'n sefyll ar lan afon fawr Tigris. 5Gwelais ddyn yn sefyll o mlaen i mewn gwisg o liain, gyda belt o aur pur Wffas am ei ganol.10:5,6 Datguddiad 1:13-15; 2:18; 19:12 6Roedd ei gorff yn sgleinio fel meini saffir. Roedd ei wyneb yn llachar fel mellten, a'i lygaid fel fflamau o dân. Roedd ei freichiau a'i goesau yn gloywi fel pres wedi'i sgleinio. Ac roedd ei lais fel sŵn taranau. 7Fi, Daniel, oedd yr unig un welodd hyn i gyd. Welodd y dynion oedd gyda mi ddim byd. Ond roedden nhw wedi dychryn am eu bywydau, a dyma nhw'n rhedeg i ffwrdd i guddio. 8Felly dyna lle roeddwn i'n sefyll yno ar fy mhen fy hun yn gwylio'r cwbl. Rôn i'n teimlo fy hun yn mynd yn wan. Doedd gen i ddim egni ar ôl. Rôn i'n hollol wan. 9Pan glywais e'n dechrau siarad dyma fi'n llewygu. Rôn i'n fflat ar fy wyneb ar lawr.\n10Ond yna dyma law yn fy nghyffwrdd, a'm codi ar fy nwylo a'm gliniau. 11“Daniel,” meddai, “rwyt ti'n sbesial iawn yng ngolwg Duw. Gwranda ar beth dw i'n mynd i'w ddweud wrthot ti. Saf ar dy draed. Dw i wedi cael fy anfon atat ti.” Pan ddwedodd hyn, dyma fi'n sefyll ar fy nhraed, ond rôn i'n dal i grynu. 12Yna dwedodd, “Daniel, paid bod ag ofn. Mae Duw wedi clywed dy weddi ers y diwrnod cyntaf i ti blygu o'i flaen i geisio deall. A dw i wedi dod o achos dy weddi. 13Ces fy nal yn ôl am dair wythnos gan arweinydd10:13 arweinydd Hebraeg, “tywysog”. Cyfeiriad at angel mae'n debyg. teyrnas Persia. Ond yna dyma Michael, un o'r prif arweinwyr, yn dod i'm helpu pan oeddwn i'n sefyll yn erbyn brenhinoedd Persia ar fy mhen fy hun. 14Ond dw i yma nawr, i dy helpu di i ddeall beth sy'n mynd i ddigwydd i dy bobl yn y dyfodol. Gweledigaeth am y dyfodol ydy hi.”\n15Tra oedd yn siarad roeddwn i'n edrych i lawr, ac yn methu dweud gair. 16Yna dyma un oedd yn edrych fel person dynol yn cyffwrdd fy ngwefusau, a dyma fi'n dechrau siarad. “Syr,” meddwn i wrtho, “mae beth dw i wedi'i weld yn ormod i'w gymryd. Dw i'n teimlo'n hollol wan. 17Meistr, sut alla i sydd ddim ond gwas, siarad â rhywun fel ti? Does gen i ddim nerth ar ôl. Dw i prin yn gallu anadlu!” 18Yna dyma'r un oedd yn edrych fel person dynol yn fy nghyffwrdd i eto, a rhoi nerth i mi. 19“Paid bod ag ofn,” meddai. “Ti'n ddyn sbesial iawn yng ngolwg Duw. Bydd popeth yn iawn. Bydd yn ddewr! Bydd yn ddewr go iawn!” Wrth iddo siarad roeddwn i'n teimlo fy hun yn cryfhau. A dyma fi'n dweud, “Gelli siarad nawr, syr. Rwyt ti wedi gwneud i mi deimlo'n well.”\n20Yna meddai, “Wyt ti'n gwybod pam dw i wedi dod atat ti? Yn fuan iawn rhaid i mi fynd yn ôl i ymladd yn erbyn arweinydd Persia. Ond ar ôl i mi wneud hynny, bydd arweinydd y Groegiaid yn dod. 21Ond yn gyntaf, gad i mi ddweud wrthot ti beth sydd wedi'i ysgrifennu mewn llyfr sy'n ddibynadwy. Does neb i'm helpu i yn eu herbyn nhw ond Michael, eich arweinydd chi.


Merched yn rheoli eu Hunain - Dathlu Merched sy'n Entrepreneuriaid 17/11/20 - BUCANIER\nBy Bucanier Administrator19th Hydref 2020Tachwedd 13th, 2020BUCANIER Updates\nMerched yn rheoli eu Hunain 17/11/20\nYmunwch â Hwb Menter Caerfyrddin a BUCANIER wrth i ni groesawu tair siaradwraig ysgogol a busnesau sydd wedi ennill gwobrau i’n helpu i ddathlu’r Wythnos Fenter Genedlaethol.\nMae’r gynhadledd ‘Merched yn Rheoli eu Hunain’ wedi cael ei lansio i ddathlu ac annog entrepreneuriaeth ymysg merched yng Nghymru. Yn anffodus ni chawn gwrdd â phawb wyneb yn wyneb yn 2020, ar ddydd Mawrth 17 Tachwedd byddwn yn croesawu tri entrepreneur ar-lein:\nBydd Kelly, Marian ac Elinor yn rhannu eu straeon busnes, profiadau, heriau a’u prif gynghorion ynghylch cychwyn busnes.\nMae’r digwyddiad hwn yn gynhwysol ag yn agored i ddynion hefyd, nid merched yn unig. Byddwch yn cael cyfle i ofyn cwestiynau ar Zoom neu deipio eich cwestiwn yn yr adran sgwrsio ar y diwrnod. Peidiwch â bod yn swil!\nYn gyffredinol, mae merched yn wynebu mwy o rwystrau a diffyg hyder wrth gychwyn arni. Gan fod merched yn cael eu nodi fel grŵp heb gynrychiolaeth ddigonol o ran cychwyn busnes, mae’r digwyddiad hwn wedi’i ddylunio er mwyn annog a chynnig cyfeiriad.\nYmunwch â’n hentrepreneuriaid benywaidd dylanwadol a’n busnesau newydd mwyaf disglair er mwyn rhannu syniadau a theimlo wedi’ch ysbrydoli.\n9:50yb – Mewngofnodwch gyda’ch dolen Zoom\n10:00yb – Croeso Gwenllian Thomas, Swyddog Ymgysylltiad Menter ac Angharad Harding, Cynghorydd Busnes.\n10:10yb – Kelly Davies, The Good Wash Company\n11:10yb – Egwyl 10 munud\n11:20yb – Marian Evans, Elevate BC\n12:20yh – Egwyl ginio\n12:50yh – Elinor Davies- Farn, Olew\n1:50yh – Diolch gan y tîm\n2:00yh – Cloi\nThis item is also available in English/ Mae’r eitem hon ar gael yn Saesneg hefyd\nCefndir ein siaradwyr\nMae Kelly, cyn Bel-droediwr Proffesiynol i Gymru, yn Entrepreneur Cymdeithasol sydd wedi ennill gwobrau. Aeth Kelly a’i chyd-sylfaenydd Mandy ati i greu brand Cymreig moethus gyda chydwybod gymdeithasol ddiymhongar. Brand a fyddai’n edrych yn dda yn y gorau o blith ystafelloedd ymolchi o Bort Talbot i Efrog Newydd, yn teimlo’n dda ar y croen a ffwr mwyaf sensitif tra’n gweithredu er gwell drwy fynd i’r afael â rhai o’r materion cymdeithasol o fewn cymunedau lleol. Mae Kelly’n gweld ‘Goodwash’ fel cyfle i brofi model sy’n dod i’r amlwg yn y sector menter gymdeithasol ac uwchraddio dylanwad ymhellach o fewn y gofod pwysig hwn.\nMarian Evans, sylfaenydd Elevate BC\nMae Marian yn entrepreneur sydd wedi ennill nifer o wobrau ac yn ddiweddar enillodd wobr ‘Menyw Ysbrydoledig y Degawd’ yng Ngwobrau Menywod mewn Busnes Bae Abertawe 2019. Sefydlodd Marian Elevate BC yn 2017 gan gynnig Ymgynghoriad Busnes, Hyfforddiant a Mentora i unigolion a busnesau ledled y DU. Mae ffocws a gyriant Marian wedi’i gweld yn llwyddo mewn nifer o rolau uchel eu parch yn ystod ei gyrfa. Cafodd Marian ei geni a’i magu ar y fferm deuluol yn Llangynog, Caerfyrddin, a’i phryniant cyfrinachol o gastell Cymreig 900 mlwydd oed yw ei phrosiect diweddaraf.\nElinor Davies-Farn, Perchennog Cwmni Gwallt Olew\nYn entrepreneur o Aberystwyth, cychwynnodd Elinor ei busnes ei hun o’i chegin yn Llundain gyda £100 yn unig. Creodd Elinor ystod o gynhyrchion ar gyfer gwallt cyrliog, o’r enw ‘Olew’. Dywedodd Elinor: Ganwyd Olew o ganlyniad i’w rhwystredigaeth ei hun ynghylch peidio gallu dod o hyd i’r cynhyrchion cywir ar y farchnad i ofalu am ei gwallt cyrliog ei hun, roedd gan Elinor awydd i helpu merched i gofleidio eu gwallt naturiol, tra’n hyrwyddo’r iaith Gymraeg a diwylliant Cymreig ar yr un pryd. Gan harneisio grym y cyfryngau cymdeithasol a marchnata digidol, mae Olew wedi tyfu cymuned ar-lein ac mae’r ystod Olew hefyd wedi’i stocio mewn allfeydd byd-eang. Mae busnes yn ffynnu wrth i ferched y DU gofleidio eu gwallt naturiol yn ystod y cyfnod o dan gyfyngiadau.\nPrevious PostCyfres Pynciau bach BUCANIER – Arloesedd a Datblygu Cynhyrchion\nNext PostCyfres Pynciau Bach BUCANIER - Cyllid ac Ariannu


Newidiadau arfaethedig i'r marciau iechyd ac adnabod | Asiantaeth Safonau Bwyd\nNewidiadau arfaethedig i'r marciau iechyd ac adnabod\nMae'r Asiantaeth Safonau Bwyd (ASB) yn croesawu barn rhanddeiliaid ar newidiadau arfaethedig i'r marciau iechyd ac adnabod y mae'n rhaid eu rhoi ar gynhyrchion bwyd sy'n dod o anifeiliaid i gadarnhau eu bod wedi'u harolygu a'u bod yn addas i'w fwyta gan bobl.\nView Newidiadau arfaethedig i'r marciau iechyd ac adnabod as PDF\nDyddiad lansio 27 Gorffennaf 2018\nDyddiad cau 27 Awst 2018\nMae'r ymgynghoriad hwn o ddiddordeb i awdurdodau lleol a sefydliadau cymeradwy yng Nghymru, Lloegr a Gogledd Iwerddon.\nMae manylion perthynas y Deyrnas Unedig (DU) gyda'r Undeb Ewropeaidd (UE) yn y dyfodol yn parhau i fod yn destun trafodaethau. Fodd bynnag, mae'r ASB yn ymgynghori â rhanddeiliaid ar nifer o faterion manwl lle mae'n amlwg y bydd angen newid i arferion busnesau, beth bynnag fo canlyniad y trafodaethau hynny. Mae'r ymgynghoriad hwn yn ymwneud â newidiadau i farciau iechyd ac adnabod ar rai cynhyrchion bwyd penodol.\nPan fydd y DU yn ymadael â'r UE, ni chaniateir y llythrennau 'EU' neu 'EC' sydd ar y marciau presennol. Bydd y newid hwn yn effeithio ar bob sefydliad cymeradwy. Er mwyn darparu ar gyfer y newid hwn, mae'r ASB yn bwriadu diwygio'r marc iechyd ac adnabod presennol trwy gael gwared ar y rhagosodiad 'EU' neu 'EC'.\nBydd dimensiynau a ffurf y marciau iechyd ac adnabod presennol yn aros yr un fath, gan gynnwys y talfyriad "UK" sy'n cynrychioli Cymru, Lloegr, yr Alban a Gogledd Iwerddon. Bydd yn parhau i fod yn un marc sy'n cynnwys rhif cymeradwyo'r sefydliad, ni fydd y rhif yn newid chwaith.\nBydd y diweddariad hwn yn sicrhau bod cynnyrch y DU yn parhau i arddangos label priodol sy'n dangos yn glir bod y cynnyrch wedi bod yn destun y gwiriadau iechyd a lles llym a fydd yn parhau ar ôl i'r DU adael yr UE.\nDiben yr ymgynghoriad hwn yw cael barn a gwybodaeth bellach gan y diwydiant ar y newidiadau arfaethedig hyn a'u heffaith bosibl.\nView Llythyr i randdeiliaid: Newidiadau arfaethedig i'r marciau iechyd ac adnabod as PDF (103.27 KB)


Erthyglau ar Uganda\nMae gwaith yn Uganda !!\nHydref 15, 2021 Maitri Jha swyddi, uganda\nMae Uganda yn wlad sy'n datblygu gyda phersbectif twf cadarnhaol. Dros yr ychydig flynyddoedd nesaf, mae eu heconomi yn dangos taflwybr ar i fyny, yn ôl Banc y Byd. Felly, os ydych chi'n Expats ac eisiau gweithio yn Uganda, gallwn ni wneud hynny\nY ffordd hawsaf i wneud cais am fisa Uganda !!\nHydref 31, 2020 Shubham Sharma uganda, Visa\nYdych chi'n bwriadu mynd ar daith i Uganda? Os oes, yna mae'n rhaid i chi fod eisiau gwybod am fisa Uganda. Fodd bynnag, erbyn hyn nid oes angen taith i'r llysgenhadaeth agosaf yn Uganda ar gyfer proses ymgeisio am fisa. Dyma\nBanciau yn Uganda !!\nRhagfyr 1, 2019 Karuna Chandna arian, uganda\nBanciau da yn Uganda !! Trosolwg o Fanciau yn Uganda Mae banciau yn Uganda yn cael eu goruchwylio gan Benki Kuu ya Uganda neu Fanc Uganda, banc canolog y wlad. Mae'n fanc sy'n eiddo i'r llywodraeth a sefydlwyd ym 1966.\nSYSTEM GOFAL IECHYD CENEDLAETHOL YN UGANDA\nRhagfyr 1, 2019 Karuna Chandna iechyd, uganda\nMae gan ofal iechyd yn Uganda system iechyd genedlaethol drefnus a darparu iechyd ar waith o fewn y gwaith ffrâm strategol a'r ffocws. (HSSIP 11, Gorffennaf 2010) Mae'r system iechyd gwladol yn cynnwys sectorau preifat a chyhoeddus. Y preifat\nSiopa yn Uganda !!\nRhagfyr 1, 2019 Karuna Chandna pethau i wneud, uganda\nMae Kampala yn ddinas gyffrous i siopwyr gan fod popeth y gallai fod ei angen arnoch ar gael yn rhwydd. Arddulliau ffasiynol o amrywiol brifddinasoedd ffasiwn y byd, nwyddau bwyd, electroneg, cartrefi, anrhegion a mwy. Mae'r mwyafrif o siopa yn Kampala wedi'i ganoli mewn canolfannau siopa\nLlefydd gorau i ymweld â nhw yn Uganda !!\nLleoedd i Ymweld â Nhw Uganda !! Mae Uganda, ar y cyfan, yn lle diogel a swynol. Mae'n wlad lle mae hipos yn bychanu trwy'r gwlyptiroedd a'r llewod yn llifo yn yr acacias. Mae'n wlad o goedwigoedd lliw glaw a bryniau niwlog\nGwestai Rhad yn Uganda !!\nRhagfyr 1, 2019 Karuna Chandna gwestai, uganda\nGwestai yn Uganda !! 1) Shangri-la Hotel Kampala 4.0 seren - Google Rating Gwesty 3 seren Gwesty Shangri-la Uganda yw un o'r Gwestai mwyaf diogel ac wedi'i leoli'n ganolog yn Kampala. Mae ar y prif leoliad yng Nghlwb mawreddog Kampala. Gyda chynnes


Ailgydio yn ein partneriaeth gyda'n cymdogion yn Nant Gwrtheyrn\nBraf oedd ailgydio yn ein partneriaeth gyda'n cymdogion yn Nant Gwrtheyrn, a chroesawu criw o 'siaradwyr newydd' ein haith, gyda ei thiwtor Eirian. Daliwch ati, da 'chi a dowch yn ol! Croeso i bawb i ymarfer eu Cymraeg yma!\nNoddwr newydd 2022\nMae'r Amgueddfa yn falch o gyhoeddi bod cwmni golchi dillad Johnsons' (Afonwen yw'r enw llafar gwlad i ni) wedi cytuno i noddi'r Amgueddfa am 2022-3. Diolch o galon, Cedri. Rydym yn falch o arddangos logo'r cwmni yma ac ar ein rhaglen o weithgareddau. Os oes cwmni arall sy'n dymuno ein noddi, cysyllter gyda ni trwy ebost, byddwn wrth ein boddau yn clywed oddi wrthych !\nTaith gerdded hanes i Garn Fadrun.\nDyma'r criw a aeth yng nghwmni 'r hanesydd a thywysydd profiadol Dawi Griffiths i ben Garn Fadrun yn ddiweddar. Diolch, Dawi am roi dy amser yn ddi-ddal, a diolch i bawb a gefnogodd y daith er budd yr Amgueddfa. Aethon i Garn Boduan llynedd gyda fo , lle fydd hi yn 2023, tybed?\nBu’r Arddangosfa ‘Blue Funnel’ sydd yn yr Amgueddfa Forwrol yn Nefyn ar hyn o bryd (tan 17 o Orffennaf) yn boblogaidd iawn, ond roedd ymweliad á hi yn ddiweddar gan Carys Davies o Chwilog yn achlysur arbennig. Daeth hi yna’n unswydd i weld yr ‘Olympus Cup’ a roddwyd i’r Amgueddfa gan ei thad, y diweddar Capten Hugh Davies.\nMae hanes y cwpan yn ddiddorol iawn. Enillwyd y tlws gan griw llong Capten Hugh Davies , yr ‘Agapenor’ yn ystod caethiwed 15 llong yng nghamlas Suez yn ystod y ‘Six Day War’ yn 1967. Trefnwyd amrywiaeth o weithgareddau i griwiau’r llongau yn ystod y cyfnod anodd ac ansicr hwn er mwyn cadw’u hysbryd yn gadarn, gan gynnwys twrnament pél-droed pump-bob- ochr rhwng criwiau’r llongau. Tím yr ‘Agapenor’ fu’n fuddugol a chyflwynwyd yr ‘Olympus Cup’ i’w Capten, Hugh Davies.\nDiolch i’n Gwirfoddolwyr arbenigol, Elinor, Carys, Margaret, Gwerfyl a Diane am roi’r Arddangosfa at ei gilydd, ac yn arbennig i Elinor a drefnodd ymweliad Carys.\nMae 'r Amgueddfa yn falch o gyhoeddi bod Mêt wedi ymuno gyda'r criw.\nJanice Evans yw'r aelod newydd, a bydd hi'n cymryd cyfrifoldeb am y siop a'r caffi, yn ogystal â bod yn ddolen gyswllt hollbwysig gyda'n gwirfoddolwyr. Croeso ar fwrdd, Janice! (Gyda diolch i AHNE Llŷn am ariannu'r swydd hon).\nArddangosfa Blue Funnel\nYn ystod yr wythnosau cyntaf mae'r nifer o ymwelwyr a ddaeth i weld yr Arddangosfa arbennig hon wedi bod yn syfrdanol ! Mae'r Arddangosfa ar gael bob diwrnod yn ystod oriau agor arferol, ond rydym yn croesawu grwpiau trwy drefniant blaenorol hefyd, ac yn gallu cynnig sgwrs, ffilm, lluniaeth fel rhan o'r pecyn, felly beth am drefnu eich ymweliad !\nDyma luniau o griw o ymwelwyr o Gaergybi\nGyda diddordeb yn ein sgerbwd, Madrun, yn cynyddu, rydym wedi creu nifer o eitemau i'w gwerthu yn ein siop. Mygiau llawn lliw, mygiau tseina sepia, coasters a 'Nawtwll' gem canoloesol. Tritiwch eich hunain!\nHelfa Drysor Nefyn\nAr ddydd Mawrth, Ebrill y 12fed, cynhaliwyd Helfa Drysor drwy dref Nefyn. Roedd angen i'r timau edrych am gliwiau i fedru ateb y 15 cwestiwn. Roedd 'Bob Ross' a 'Jackson Five' yn fuddugol wrth ddewis enw o het, gan gael pob cwestiwn yn iawn. Aeth yr elw i'r Amgueddfa.\nDaeth criw da o blant i'r amgueddfa i fwynhau sesiwn o hanes a chrefftau. Cawsom stori am yr wythnos fawr, sut i glapio am wyau, arwyddocad Sul y Blodau (rhoddwyd blodau wrth fedd Madrun, ein sgerbwd), addurnwyd wyau, ac, wrth gwrs, helfa wyau. Diolch i'r mamau, anti Dwynwen, nain a thad am helpu!\nRydym yn agored!\nGyda nwyddau newydd yn y siop, danteithion yn y caffi a llawer o eitemau newydd i'w gweld yn yr Amgueddfa. : ein sgerbwd a'i bedd, procer bach gloyw fy Nain, paentiad confoi mewn storm, basged benwaig: rhaid i chi alw!\nYmwelwyr cyntaf y tymor newydd!\nHanner Tymor llawn llesiant a hwyl !\nHwre ! Mae'r Amgueddfa wedi bod yn diasbedain i swn plant unwaith eto yn ystod hanner tymor.\nDyma luniau o'r gweithgaredd cyntaf yn dathlu cyrhaeddiad Madrun, einn sgerbwd o Oes y Tywysogion. Bu'r plant yn cyfarfod gyda Madrun a chlywed un o'r straeon amdani gan Janet. Cawsom fynd allan i'r fynwent i chwilota cyn dychwelyd i wneud amrywiaeth o grefftau. Da iawn, bawb, ac rydym yn edrych ymlaen at eich gweld eto yn fuan i glywed mwy am Madrun.\nAr fore gorau'r wythnos daeth un teulu bach i'r helfa ar y traeth. Am hwyl! A nid y plant yn unig oedd yn gwirioni ar y creaduriaid a gwybodaeth Anita, ein harweinydd. Digwyddiad i wneud eto yn wir - paid a cholli'r cyfle y tro nesaf\nMae'r Amgueddfa eisiau diolch yn ddiffuant i Ffederasiwn Amgueddfeydd Cymru a'n Llywodraeth am ariannu'r digwyddiadau hyn fel rhan o Wyl Amgueddfeydd Cymru a Gaeaf Llesiant.\nyn y fynwent 23.2.22\ngweithgareddau Madrun 23.2.22\nsgerbydau ! 23.2.22\nbroits Maseun 23.2.22\nar y traeth 25.2.22\nunucorn ar y traeth 25.2.22\nHelfa Drysor Goleudy Enlli\nDiolch i bawb gymerodd rhan yn yr helfa drysor i ddathlu penblwydd goleudy Enlli yn 200 oed. Daeth un ar ddeg tîm i gyd, ac o’r rheiny cafodd pump ohonynt farciau llawn. Ar gyfer y prif wobr, tynnwyd enw o het, a ‘Bulbs Bryn Hafod’ oedd yn fuddugol, gyda’r pedwar tîm arall a gafodd pob cwestiwn yn iawn, sef ‘Tîm Llewyrch Enlli’, ‘Wil ac Eurwen’, ‘Teulu Hughes’ a ‘Cewri Boduan’, yn derbyn gwobrau hefyd. Yn ystod y daith, cafwyd cyfle i ddysgu mwy am hanes y goleudy, gan fynd o’r Amgueddfa i Porth Y Swnt, Aberdaron, ble mae optig y goleudy. Diolch i’r Ymddiriedolaeth Genedlaethol am eu cydweithrediad yn y digwyddiad hefyd. Bydd yr elw yn cael ei rannu rhwng yr Amgueddfa a’r Ymddiriedolaeth.\nCynhaliwyd ein Ffair Dolig ar ffurf Cabaret eleni, gyda'r gwestai yn cael dewis y gerddoriaeth fyw. Wrth yr allweddellau roedd Geraint, Janet, Laura Wyn a Jina. Oherwydd cyfyngiadau Covid, ychydig o gynulleidfa oedd yn bosib ar y tro, ac roeddent yn gwisgo haenau o ddillad i gadw'n gynnes (rydym yn cadw ffenestri a drws yn agored, hyd yn oed ym mis Rhagfyr oer). Roedd pawb yn falch o gael eu paned a mins pei cynnes i gynhesu! Enillydd yr hampr Nadolig oedd Mrs Laura Wyn Roberts. Diolch i bawb a roddodd nwyddau at diwrnod a gododd dros £250 at goffrau'r Amgueddfa ar ddiwedd blwyddyn heriol.\nGeraint yn diddanu'r gwestai yn y Cabaret\nHwyl G'lan Gaeaf\nEr y bu rhaid canslo'r daith gerdded ysbrydion oherwydd y tywydd, roedd yr Amgueddfa yn 'llawn' (yn dilyn rheolau Covid) ar gyfer noson o Straeon Bwganod Nefyn gyda Meinir Pierce Jones. Cafwyd hwyl yn chwarae gemau 'ers talwm' ac enillydd y cystadleuaeth Lantar' oedd Jacob.\nDigon posib bydd hwn yn ddigwyddiad i'w ychwanegu i'n Calendr o weithgareddau blynyddol...\nDiolch i bawb am gefnogi'r fenter ac yn arbennig i Meinir am ein diddanu (heb ein dychryn gormod!)\nDaeth criw da at ei gilydd o bob oed i fynychu gweithdy Rhys Mwyn ar hanes Nefyn. Wedi cyflwyniad byr aethpwyd â ni ar daith trwy'r dref yn darganfod cliwiau am ein hanes... y twmpath, yr enw, y darn o dir, y dyddiad ... ia, mae hanes ymhobman - yn enwedig yn ein tref hanesyddol ni. Diolch i Rhys, i Ifan (Hunaniaith) ac i bawb am gefnogi'r fenter.\nBydd Rhys o gwmpas Llŷn yn arwain nifer o deithiau cerdded i fryngaerau'r fro fel rhan o Wŷl Archeolegol y mae'r EcoamgueddfaLIVE yn ei chynnal 23-30ain.\nAm fwy o fanylion : LLŶN ARCHAEOLOGICAL FESTIVAL | LIVE Ecomuseums\nPaned Da, pnawn da\nDiolch yn fawr iawn i bawb a ddaeth i gefnogi ein Paned Pnawn ddydd Sadwrn diwethaf. Llwyddon ni i godi £432 o bunnau i'w rhannu rhwng yr Amgueddfa ac Elusen MacMillan. Enillwyr y Raffl :\nMary Evans (Tocyn Fferyllfa Nefyn), Jean Coker (potel o win),Janet Wyn (bocs nwyddau), William Trenholme (kilner Jar), Eirwen Hulmston (Cacen lemwn), Megan Williams (Siocledi), Laura Wyn (siocledi), Delyth Trenholme (Peli ogla da), Dilys Williams (llyfrau nodiadau) Iwan Evans (siocledi).\nDiolch i bawb am eu rhoddion a help ar y diwrnod.Diolch yn arbennig i Janice Evans am drefnu'r digwyddiad, ac i Tom am ddangos i ni sut i osod y Gazebo !\nHydref 14 1881 - Llongdrylliad y Cyprian\nHeddiw, mae'n union140 o flynyddau ers llongddrylliad y Cyprian enwog. Cofiwch gofrestru i glywed yr hanes yn llawn a gweld y casgliad o luniau yn ymwneud â'r llong - a chyda ddau Gyprian arall gyda diweddau trychinebus ! Geraint Jones bydd yn ein tywys trwy'r stori, ac y mae holl arian a godir o'r noson yn cael ei rannu rhwng ein Bad Achub lleol (Porthdinllaen) a'r Amgueddfa.\nCliciwch yma i ddarllen mwy am yr llongdrylliad\nMae "Hen brocer bach gloew fy Nain" yn dychwelyd i Nefyn yr wythnos hon (Medi 30, 2021), ac bydd yn cael ei arddangos yn yr Amgueddfa! Gyda diolch i Storiel, Bangor am fenthyg yr artiffact i ni, ac yn arbennig i Elinor Ellis am ei hymdrechion i gael y darn bach yma o'n hanes (a hanes personol teulu Elinor) yn ôl i Nefyn!\nMae'n debyg bod y daith yn digwydd yn flynyddol, ond dyna oedd y tro cyntaf i Jina, ein Swyddog Treftadaeth, ymuno gyda'r criw o bererinion oedd yn cerdded hyd Llwybr Gogleddol y Pererinion o Ddinas Basing i Ynys Enlli. 'Cerdded i'r gwaith' oedd y syniad, a chael profiad newydd. Mae'n siwrne hardd, heriol ac yn bendant yn werthchweil! Dyma ychydig o luniau o'r daith.\nMae tywydd braf yn fonws wrth gwrs !\nOs ydych chi'n cerdded hyd y llwybr hwn, neu hyd Llwybr yr Arfordir ( mae'r ddau yn cyd-rhedeg am gyfnodau) cofiwch wneud trefniadau i alw yn yr Amgueddfa am luniaeth ac am eich stamp! Mae nwyddau Pererindod ar gael yma, yn cynnwys Pasbort y Pererin.\nYmlaen i wlad Llyn\nSeibiant am ginio ym mynwent eglwys hynafol Pistyll\nWedi cyrraedd Nefyn!\nGadael Arfon am wlad Llyn, bwlch yr Eifl.\nCynhaliwyd 'gwyl bro Nefyn' cyntaf ar Fedi 4.\nDigon o weithgareddau, yn cynnwys helfa, ffilmiau, gwaith llaw, taith hanes a chyfle clymu. Rydym yn edrych ymlaen at wyl bro 2022 yn barod! Seren y pnawn oedd y maelgi, diolch i ffilm syfrdanol gan Jake Davies. Diolch hefyd i Meic Massarelli a Rodney Jones am eu cyfraniadau.\nLluniau : gwneud Maelgwn o bapur tywod a chregyn.\nTrychfilod - a mwy !!\nDaeth criw brwd o blant - ac oedolion - i ymuno yn yr Helfa Trychfilod y tu cefn i'r Amgueddfa. Seren y sioe oedd Sioncyn !!\nGyda diolch i Hunaniaith am noddi'r digwyddiad, i Anita ( Antur Natur) am ei gwaith hwyliog, ac i bawb a ddaeth. (Mae Sioncyn wedi mynd adra hefyd bellach...)\nPrysurdeb helfa trychfilod\nTrychfilod Awst - helwyr yn cael seibiant\nDaeth criw da o ffrindiau i'r sesiwn olaf fore Llun 23ain o Awst. Ac o'r diwedd! Roedd yn ddigon braf a heulog i gynnal y gweithgareddau tu allan. Am fore prysur! Gorffennwyd y llun, cawsom helfa drysor, stori, cân a gemau. Diolch i Lywodraeth Cymru ac i gapten Mel am drefnu'r hwyl.\nhaf o hwyl - pawb yn brysur\nhaf o hwyl - all aboard !\n#haf o hwyl llun y mor\nGohirio dros dro\nYn anffodus bydd rhaid gohirio ein Sesiwn ar Nefyn yn Oes y Tywysogion ddydd Mercher 18fed, tan yr hydref. Diolch i'r rhai a ddangosodd ddiddordeb - cewch wybod am y dyddiad newydd wrth gwrs.\nDechreuodd y sesiynau hwyliog hyn i blant 4-7oed ddoe. Er y glaw (bu rhaid symud tu mewn i'r Amgueddfa i gynnal rhan mwyaf o'r gweithgareddau), gwibiodd y bore heibio gyda gwaith celf, modelu, helfa, stori a chân yn llenwi'r dwy awr ! Mae ychydig o le ar ol ar gyfer y sesiw nesaf, dydd Llun 16fed, croeso i bawb !\nGyda diolch i Lywodraeth Cymru am ariannu'r fenter hon.\nTrît bach ychwanegol i'r sesiwn oedd ymweliad Iestyn a'i ffidl ! Diolch am ddiddanu'r plant\namser stori sesiwn 1\nalaw wrth ddisgwyl am y criw !\nDyma enillydd ein cystadleuaeth 'collage', Jack o Edern.\nDyma enillydd ein cystadleuaeth 'collage', Jack o Edern. Daeth Jack i'r Amgueddfa gyda'i fam a'i Nain i dderbyn ei wobr. Dowch, dach chi, yma hefyd i weld ei waith ( a gwaith yr ymgeiswyr eraill) sy'n profi bod ein mynwent yn llecyn hardd llawn byd natur !\nDiwrnod tu allan - sesiwn cyntaf\nDaeth criw o blant a phobl ifanc ynghyd i fwynhau gweithgareddau awyr agored yn ein tiroedd yn ddiweddar dan gynllun Cyngor Gwynedd ac "Elfennau Gwyllt" Diwrnod llawn bwrlwm a sbri a'r tywydd braf yn goron ar y cyfan ! Gwyliwch ein gwefan am ragor o ddigwyddiadau dan gynllun #Haf o Hwyl !\nTaith (boeth) i gopa Garn Boduan.\nSadwrn Gorffennaf 17, a'r tymheredd yn 24 gradd wrth i ni adael cysgod yr Amgueddfa yn y bore, roedd hi'n amlwg ein bod yn ei mentro hi wrth anelu am Garn Boduan,279m (915 troedfedd) ! Ond, yn laddar o chwys, cyrhaeddodd pawb y copa yn ddiogel i fwynhau'r golygfeydd ysblennydd i bob cyfeiriad. Cafwyd sgyrsiau difyr ac addysgiadol ar nodweddion brynceiri ac yn arbennig ar Garn Boduan ei hun gan arweinydd gwybodus y daith, Dawi Griffiths.\nDiolch i bawb (yn cynnwys y pedwar ci) a ddaeth gyda ni.\nGarn Fadrun y tro nesaf !\nDawi Griffith - wedi paratoi'n drwyadl\nYchydig o wybodaeth ar y daith...\nWedi cyrraedd y copa!\nTaith gerdded ddaeareg o amgylch Cilan\nCynhaliwyd taith gerdded yn ddiweddar dan arweiniad medrus Daniel Evans. Gwenodd yr haul ar y criw a aeth i edrych ar brydferthwch ardal Cilan a'i hynodrwydd daearegol. Pnawn gwerth chweil yn wir! Beth am i chi ymuno ar ein taith nesaf - i fyny i ben Garn Boduan i ddysgu am ein hanes cynnar, yr hen geiri a mwynhau'r golygfeydd godidog (tywydd yn caniatau!).\n(Lluniau taith Cilan, gyda diolch i Sion Owen).\nY Tir i'w ddarganfod...\nDaniel yn esbonio beth o ddaeareg yr ardal\nYmlaen i ganfod rhagor a mwynhau'r golygfeydd


Y cogydd Tom Simmons yn ysbrydoli blas cartrefol y Nadolig hwn - Eat Welsh Lamb and Welsh Beef\nRhag 2, 2020\nFyddai’r Nadolig ddim yn Nadolig heb fwyd a diod da. Eleni, er efallai bod cyfyngiadau ar faint o bobl y gellir coginio ar eu cyfer o dan yr un to, mae gennym ni ryddid i brynu ein bwyd a’n diod Nadoligaidd gan ba fanwerthwr bynnag yr hoffen ni.\nEr mwyn helpu i ysbrydoli’r arbenigwyr bwyd hynny yn ein plith i wneud y gorau o rai o’r cynhyrchion gwych sydd ar gael ar ein trothwy, mae’r cogydd o Sir Benfro, Tom Simmons, wedi ymuno â ni ynghyd ag enwau blaenllaw eraill o bob rhan o’r diwydiant i ddangos pam y dylai cwsmeriaid Cymru ddewis cig oen, cig eidion a phorc lleol y Nadolig hwn.\nSafbwynt arbenigwr bwyd\nMae Tom, sydd wedi bod wrth y llyw yn Tom Simmons Tower Bridge yn Llundain ers 2017, wedi dychwelyd i Gymru yn ddiweddar ac wedi agor Thomas by Tom Simmons gyda’i bartner, Lois. Mae’r bwyty newydd ym Mhontcanna, Caerdydd yn cael ei ddylanwadu gan fwyd Prydeinig a Ffrengig ac yn cael ei ysbrydoli gan wreiddiau Cymreig Tom.\nDywedodd Tom, sydd wedi dwli ar goginio erioed a sydd â pharch ac angerdd mawr at natur a chynhwysion Cymreig: “Mae’r Nadolig yn gyfnod prysur i ni, ond rydym ni wastad yn rhoi sylw i fanylion ansawdd a blas ein bwyd – dyna pam mai dim ond y cynhyrchion gorau gan ein cyflenwyr a’n ffermwyr lleol rydyn ni’n eu defnyddio.\n“Rydym ni’n credu bod cig sy’n cael ei gynhyrchu’n lleol yn blasu’n fwy ffres ac yn well na chynnyrch sydd wedi’i gynhyrchu ar raddfa fawr ac sydd wedi teithio ymhellach i gyrraedd platiau pobl, felly rydym ni’n falch iawn o gefnogi unrhyw ymgyrch sy’n hyrwyddo cefnogi cynhyrchwyr bwyd o Gymru.\n“Mae gen i berthynas bersonol gyda phob cyflenwr i sicrhau fy mod yn defnyddio’r cynhwysion gorau posibl. Rwy’n gwybod yn union o ba ffermydd mae fy nghigydd yn cael ei gig, felly rwy’n hyderus mai’r hyn rydym ni’n ei roi o flaen ein cwsmeriaid yw’r hyn y mae’n honni bod. Mae olrhain yn gwneud cymaint o wahaniaeth i ni ac yn y pen draw gall ein cwsmeriaid fod yn hyderus yn ansawdd y cynnyrch.\n“Pan rwy’n prynu gan gigydd neu gyflenwr lleol, rwy’n gwybod fy mod nid yn unig yn cael cynnyrch o safon, ond fy mod yn cefnogi’r economi leol ac yn helpu’r amgylchedd hefyd drwy leihau milltiroedd bwyd. Gall pawb chwarae eu rhan i helpu ein manwerthwyr bwyd a diod lleol llai y Nadolig hwn.”\nY pwysigrwydd i economi Cymru\nMae Ffederasiwn Busnesau Bach Cymru yn cefnogi’r ymgyrch, ac yn cydnabod pwysigrwydd y diwydiant i les economaidd cymunedau ledled Cymru gydag ymchwil yn dangos bod hyd at 70c o bob punt sy’n cael ei wario’n lleol gyda BBaCh, yn cylchredeg yn ôl i’r economi leol – arian sy’n cael ei ail-fuddsoddi i wella ein cymunedau.\nWrth siarad am bwysigrwydd y gadwyn gyflenwi gyfan i economi Cymru, o ffermwyr i gigyddion a bwytai’r stryd fawr, a phopeth arall yn y canol, dywedodd Pennaeth Materion Allanol FfBB Cymru, Ben Cottam: “Rydym ni’n sylweddoli bod eleni wedi bod yn anodd i fusnesau bach ledled Cymru, ac mae’n bwysicach nag erioed ein bod yn cefnogi busnesau lleol Cymru yn ystod y cyfnod cythryblus hwn, yn enwedig o gofio’r effaith andwyol y gallai Brexit heb gytundeb ei gael ar ein ffermwyr.\n“Gallwn fod yn falch iawn o’r cig oen, y cig eidion a’r porc o safon mae ein ffermwyr yn ei gynhyrchu ac nid yw’n gyfrinach bod ein safonau ymysg y gorau’n y byd. Yn ddiweddar, anogwyd y cyhoedd yng Nghymru i gefnogi cwmnïau bach ar yr adeg dyngedfennol hon yn dilyn y clo byr diweddar, ac ymhlith ein hawgrymiadau roedd i bobl siopa’n fach ac yn lleol y Nadolig hwn, i gofio ymweld â bwytai a chaffis annibynnol a hefyd i gefnogi’r sector lletygarwch.\n“Felly, byddwn yn annog pobl nid yn unig i fynd allan a phrynu bwyd sy’n cael ei gynhyrchu’n lleol ond hefyd i ymweld â bwytai a chaffis sy’n gweini bwyd lleol ac sy’n buddsoddi’n ôl yn nyfodol ein cymunedau.”\nAdfywiad cigydd y stryd fawr\nYn draddodiadol, mae siopau cigyddion ein Clwb Cigyddion yng nghanol y gymuned ac wedi bod yn rhan annatod o strydoedd mawr ledled Cymru a’r DU, gan ddarparu gwasanaeth hanfodol wrth gyflenwi bwyd ffres, lleol a chynaliadwy.\nTanlinellwyd eu lle hanfodol wrth galon y gymuned yn gynharach eleni yn ystod y cyfnod clo cyntaf gyda chynnydd mewn gwerthiant a nifer ohonyn nhw’n esblygu i gwrdd ag anghenion eu cwsmeriaid lleol.\nUn busnes o’r fath oedd Dewi James a’i Gwmni yn Aberteifi a Chastellnewydd Emlyn, sydd ond yn un enghraifft o’r math newydd hwn o gigydd sydd wedi ymateb yn gadarnhaol i ddatblygiadau eleni. Dywedodd Dafydd Davies o’r cwmni: “Rydym ni’n teimlo ein bod ni fel cigyddion yn cynnig gwasanaeth unigryw i’n cwsmeriaid na ellir dod o hyd iddo yn unrhywle arall, ac rydym ni’n edrych ymlaen at weld ein cwsmeriaid rheolaidd a chroesawu cwsmeriaid newydd – boed hynny’n bersonol neu ar-lein, fel y gallan nhw brofi blas ac ansawdd unigryw ein cigoedd drostyn nhw eu hunain.\n“Mae eleni wedi bod yn heriol i’r rhan fwyaf ohonom ni, ac rydym ni wedi bod yn brysur yn darparu cigoedd o safon sydd wedi’u dewis â llaw i’n cwsmeriaid pan nad oedd yn bosibl iddyn nhw ddod i’n siop. Rydym ni’n gwerthfawrogi eu busnes, felly aethom ni â’r siop atyn nhw!\n“Fel perchnogion busnes, rydym ni wedi gweld effeithiau’r pandemig ar fusnesau eraill ac mae’n eithaf digalon. Ond rydym ni’n gobeithio, drwy annog pobl i brynu’n lleol, ein bod yn helpu i sicrhau bod ein cymuned leol yn parhau i ffynnu ac y bydd yn aros felly i bawb ei mwynhau yn y blynyddoedd i ddod.”\nMagu moesegol, cynhyrchu cynaliadwy\nMae’r ffordd y caiff ein bwyd ei gynhyrchu a’r effaith mae’n ei gael ar yr amgylchedd wedi dod yn ffactorau pwysig cynyddol i ni i gyd yn ystod y blynyddoedd diwethaf. Ers cenedlaethau, mae ffermwyr da byw Cymru wedi chwarae rhan ganolog wrth greu a chynnal ein tirweddau gwledig sydd mor gyfarwydd ac annwyl i ni.\nMae’n hanfodol bwysig ein bod yn ymwybodol o sut a ble mae ein bwyd yn cael ei gynhyrchu. Y gwir amdani yw bod gan ffermio da byw ddwysedd isel yng Nghymru – stori wahanol iawn i’r systemau a welir mewn rhannau eraill o’r byd sydd wedi cael eu beirniadu am eu heffaith amgylcheddol. Drwy gyfuno dulliau ffermio traddodiadol ac arloesol, nodweddir ein system ffermio drwy wneud y gorau o’n digonedd o ddŵr glaw a glaswellt a thrawsnewid tir ymylol o ansawdd is yn brotein maethlon o ansawdd uchel.\nDywedodd Meinir Howells, sy’n ffermio Shadog, fferm 450 erw ger Llandysul: “Dwi’n credu bod ffermio wrth galon y gymuned; os yw’r ffermwr yn diflannu mae’r gymuned, yr iaith Gymraeg, y diwylliant, a phopeth arall sy’n dod yn eu sgil, yn diflannu.\n“Mae cynifer o bobl yn bwydo oddi ar y ffermwr mewn un ffordd neu’r llall. Ar ein fferm ni rydyn ni’n cyflogi pobl i ddod yma a’n helpu ni gyda silwair a biswail, ffensio, ac adeg wyna mae rhywun yn dod i’n helpu ni. Pa bynnag arian rydyn ni’n ei wneud ar y fferm, rydyn ni’n gwario’r rhan fwyaf ohono o fewn radiws o 20 milltir.”\nMae Meinir hefyd yn credu’n gryf y dylai ffermwyr weithio gyda natur, i helpu cynnal bioamrywiaeth, yn ogystal â chynhyrchu bwyd o ansawdd da.\n“Rydyn ni wedi plannu tua 9,000 o goed yma ac wedi gosod ffensys dwbl ar ein gwrychoedd, a thrwy wneud hynny rydyn ni’n creu coridorau, lloches a bwyd naturiol ar gyfer bywyd gwyllt; ond mae gennyn ni focsys adar a chychod gwenyn hefyd. Rydyn ni wedi gosod ffensys o gwmpas nentydd a chadw’r dŵr yn lân, ac ar rywfaint o’r tir gwaethaf sydd gennyn ni, yn hytrach na’i wella a cheisio ymladd yn erbyn natur, rydyn ni wedi ei roi’n ôl i fywyd gwyllt.\n“O edrych ar lawer o dirwedd Cymru, nid yw yno ar ddamwain; mae cenedlaethau o bobl wedi gweithio mor galed a diflino i edrych ar ôl y tir hwnnw. Mae’n broses naturiol, y ffordd rydyn ni’n magu ein hanifeiliaid, oherwydd maen nhw’n pori’n rhydd y tu allan ar yr amrywiaeth o laswellt sydd gennyn ni fel perlysiau a meillion.\n“Yn y bôn, chi’n gwybod bod chi’n cynhyrchu rhywbeth arbennig iawn – cynnyrch da sy’n iachus ac yn llawn mwynau a fitaminau.”\nFelly dyna ni, mae busnesau annibynnol Cymru eich angen CHI, yn ystod y cyfnod Nadoligaidd hwn a thu hwnt fel y gallant barhau i gyfrannu’n gadarnhaol at ein cymunedau lleol.\nCymerwch gip ar ein tudalennau ryseitiau i gael ysbrydoliaeth ar gyfer eich bwydlenni cartref cyn ymweld a’ch aelod Clwb Cigyddion Cymru a llenwi’ch cypyrddau a’ch oergelloedd gyda’ch holl anghenion cig coch Nadoligaidd.


Ian Rees, Awdur i Enjoy Swansea Bay - Joio Abertawe\nSophie Evans yn paratoi i berfformio yn Abertawe\n09/09/2019 by Ian Rees\nBydd Sophie Evans, y gantores a'r actores o Gymru, yn sicr yn boblogaidd iawn wrth iddi berfformio ar y llwyfan yn nigwyddiad Proms yn y Parc y BBC yn Abertawe eleni. Prynnu Tocynnau Nawr Ar ôl perfformio fel Glinda yn Wicked, sef sioe hynod boblogaidd y West End, am y ddwy flynedd ddiwethaf, … [Read more...] about Sophie Evans yn paratoi i berfformio yn Abertawe\nFiled Under: Family, Music, News, teulu\nO Ynys Môn i Abertawe â chân\n05/09/2019 by Ian Rees\nMae canwr o Ynys Môn a gyrhaeddodd rownd derfynol Britain's Got Talent yn paratoi i ganu yn nigwyddiad Proms yn y Parc y BBC yn Abertawe eleni. Bydd Gruffudd Wyn, sy'n dod o Amlwch yn Ynys Môn, yn canu gyda Cherddorfa Genedlaethol Gymreig y BBC yn ystod y dathliad cerddorol pan fydd yn … [Read more...] about O Ynys Môn i Abertawe â chân\nDoedden ni ddim yn disgwyl clywed plant ifanc yn cyfrif yn ôl o 10 mewn Rwsieg pan alwon ni heibio Llyfrgell Ganolog Abertawe yr wythnos diwethaf, ond rhaid dweud, dyna'n union yr hyn a glywon ni ymysg y silffoedd. Bob dydd Gwener rhwng 2pm a 3pm, mae'r Llyfrgell Ganolog yn cynnal Academi'r Gofod … [Read more...] about Tri. Dva. Odin. Vzlet!\nCroeso i Drên Bach Bae Abertawe a gwrandewch…\nGwrandewch! Rydym wedi cynhyrchu taith sain ddwyieithog a fydd yn trafod rhai o'r pethau byddwch chi'n eu gweld wrth deithio ar Drên Bach Bae Abertawe. Bydd y rhestr chwarae naw trac, sydd ar gael ar Soundcloud, yn cyflwyno rhai o'r mannau o ddiddordeb y byddwch yn eu gweld yn ystod taith ddwy … [Read more...] about Croeso i Drên Bach Bae Abertawe a gwrandewch…\nYdych chi’n barod am antur? Dyma’r Ras Ofod, sef Sialens Ddarllen yr Haf 2019!\n01/08/2019 by Ian Rees\nMae ein teulu o’r gofod, y Rocediaid, angen eich help chi i ddod o hyd i lyfrau sydd wedi cael eu bachu gan yr estroniaid! Darllenwch lyfrau llyfrgell a chasglu sticeri er mwyn cwblhau’ch ffolder waith. Allwch chi ddod o hyd i’r estroniaid mewn pryd i achub y dydd? Ewch i’r llyfrgell i gychwyn eich … [Read more...] about Ydych chi’n barod am antur? Dyma’r Ras Ofod, sef Sialens Ddarllen yr Haf 2019!\nRed Arrows neu Hediad Coffa Brwydr Prydain?\n12/07/2019 by Ian Rees\nRydym wedi clirio’r promenâd ar ôl Sioe Awyr Cymru a gynhaliwyd y penwythnos diwethaf yn Abertawe. Fodd bynnag, mae’r tîm yn parhau i ddadlau ynghylch pa arddangosiad sydd orau - y Red Arrows neu Hediad Coffa Brwydr Prydain? Yn wir, mae'r Red Arrows bob amser yn hynod gyflym ac yn ystwyth, gan … [Read more...] about Red Arrows neu Hediad Coffa Brwydr Prydain?\nCaneuon campus a ffilmiau hedfan hudol\n05/07/2019 by Ian Rees\nO gân Take My Breath Away gan Berlin yn y ffilm Top Gun i brif gân Those Magnificent Men in their Flying Machines, mae rhai caneuon a ffilmiau sy’n cyfleu hud hedfan. Felly, ar noswyl Sioe Awyr Cymru eleni, roeddem am lunio rhestr o’n hoff ganeuon a ffilmiau ar thema hedfan. Film poster for Top … [Read more...] about Caneuon campus a ffilmiau hedfan hudol\nMae cerddoriaeth yn rhoi hwb i ni ar #MusicMonday…\n01/07/2019 by Ian Rees\nAc, mae'n rhaid i ni gyfaddef, ar unrhyw ddiwrnod arall hefyd. Yng ngeiriau'r gân wych gan John Miles, byddai'n amhosib byw heb gerddoriaeth. Yn ffodus, mae pedair cyngerdd arbennig a gynhelir ym Mharc Singleton i ni edrych ymlaen atynt, gan gynnwys: Stereophonics, dydd Sadwrn 13 GorffennafPete … [Read more...] about Mae cerddoriaeth yn rhoi hwb i ni ar #MusicMonday…


Cyfarfodydd a Phapurau'r Pwyllgor - Pwyllgor Gwasanaethau Iechyd Arbenigol Cymru\nFel arfer, mae cyfarfodydd o’r Cyd-bwyllgor yn cael eu cynnal bob yn ail fis ac maen nhw’n agored i’r cyhoedd. Mae hyn yn galluogi’r cyhoedd i weld y penderfyniadau sy’n cael eu gwneud mewn modd agored a thryloyw. Yn ogystal â hynny, mae’n dangos atebolrwydd Pwyllgor Gwasanaethau Iechyd Arbenigol Cymru (PGIAC) i breswylwyr Cymru. Fodd bynnag, mae argyfwng COVID-19 wedi arwain at orfod gwneud newidiadau dros dro yn y ffordd mae’r Cyd-bwyllgor yn gweithredu.\nYn ystod argyfwng COVID-19, bydd cyfarfodydd o’r Cyd-bwyllgor yn cael eu cynnal ar-lein. O ystyried na fydd y Cyd-bwyllgor yn cyfarfod wyneb yn wyneb am beth amser, bydd cyfarfodydd ar-lein a chyfathrebu electronig yn allweddol i swyddogaeth y Cyd-bwyllgor. O ganlyniad i hyn, fydd dim modd i’r cyhoedd fynychu’n bersonol. Os bydd aelodau o’r cyhoedd am arsylwi cyfarfod, gallan nhw wneud hynny drwy Microsoft Teams. Os hoffech chi wneud hynny, cysylltwch â Helen Tyler drwy e-bostio helen.tyler3@wales.nhs.uk neu ffonio 01443 443 443 est. 78121.\nI sicrhau bod PGIAC mor dryloyw ac agored â phosib, bydd y Cyd-bwyllgor yn parhau i wneud y canlynol:\nCyhoeddi agendâu’r Cyd-bwyllgor mor bell ymlaen llaw ag sy’n ymarferol bosib\nCyhoeddi papurau’r Cyd-bwyllgor mor bell ymlaen llaw ag sy’n ymarferol bosib, gan gydnabod bod rhai’n gallu cael eu cyflwyno yn ystod y digwyddiad ac felly’n cael eu cyhoeddi’n ddiweddarach. Byddwn ni hefyd yn adrodd ar lafar yn amlach a bydd hyn yn cael ei nodi yng nghofnodion y cyfarfodydd.\nGwneud trefniadau er mwyn derbyn cwestiynau ysgrifenedig yn ystod cyfarfodydd o’r Cyd-bwyllgor a darparu ymatebion yn syth ar ôl y cyfarfodydd.\nCysylltwch â ni am fwy o wybodaeth am gyfarfodydd o’n Cyd-bwyllgor neu am bapurau cyn 2016/2017.


STRADLING (TEULU), Sir Forgannwg. | Y Bywgraffiadur Cymreig\nSTRADLING (TEULU), Sir Forgannwg.\nDaw'r Stradlingiaid gyntaf i'r golwg yn Lloegr ar derfyn y 13eg ganrif. Ni ellir eu holrhain i'r cyfnod Normanaidd. Hwyrach mai o Strättligen ger Thun yn yr Yswistir y daethant. Fe'u ceir ymhlith cydnabod a thylwyth Syr Odo de Granson (neu Grandison), cyfaill mynwesol Edward I, a'i gadfridog ym Môn yn y rhyfeloedd yn erbyn Llywelyn, a phrif ustus Gwynedd am rai blynyddoedd wedi 1284. Yr oedd Syr JOHN DE STRATELINGES, STRADELINGES, neu ESTRATELINGES, a gyfenwid hefyd yn Rousselet, yn nai i Syr Odo. Yr oedd iddo diroedd yn Berkshire a Warwickshire, a diddordebau yn Iwerddon. Bu farw 1293. Aeth MATILDA a MARGARET DE STRATELYNG gyda'r dywysoges Margaret i Brabant yn 1297. Yr oedd Syr PETER DE STRATELINGES yn aelod o osgordd Syr Odo, ac ef oedd y cyntaf i ymsefydlu ym Morgannwg.\nGwraig Syr PETER DE STRATELINGES oedd JOAN DE HAWEY, neu HALWEIA, aeres Sain Dunwyd ym Morgannwg, Cwm Hawey yng Ngwlad yr Haf, ac etifeddiaethau eraill yn neheudir Lloegr. Yr oeddynt ill dau yn Iwerddon yn 1298. Y mae'n ddigon posibl mai'r un gŵr ydoedd Syr Peter de Straddeley y gorchmynnwyd iddo drosglwyddo Castell Nedd i Wallter Hakelute yn 1297. JOHN DE STRATELYNGGE a ddaliai faenor Sain Dunwyd yn 1314-5, ond erbyn 1316 pen y teulu ar ddeutu Hafren oedd EDWARD STRADLYNG, a urddwyd yn farchog yn 1327. Priodasai ef Elen, ferch ac aeres Syr Gilbert Strongbow (brawd iarll Penfro), cyn 1317. Gorchmynnwyd iddo gymryd eiddo Hugh le Despenser ym Morgannwg yn 1330. Yn 1337 yr oedd yn dyst yng Nghaerdydd i weithred trosglwyddo tir i abaty Tewkesbury. Daliai swyddi cyhoeddus yng Ngwlad yr Haf a Dorset, a bu'n aelod seneddol dros Wlad yr Haf yn 1343. Ef oedd un o brif noddwyr abaty Nedd yn y 14eg ganrif, ac ymrwymodd y cwfent yn 1341 i gynnal ei goffadwriaeth dros byth. Daliai faenor Sain Dunwyd yn 1349, ond anodd yw gwahaniaethu rhyngddo ef a'i fab EDWARD STRADLYNG yng nghofnodion blynyddoedd canol y ganrif. Yr oedd y tad yn fyw yn 1352 o leiaf. Gwraig y mab oedd Gwenllian, ferch Syr Rhosier Berkerolles, ac etifeddes ei brawd, Syr Lawrence. Mab iddynt hwy oedd Syr WILLIAM STRADLING. Yr oedd ef yn wystl dros brior Ewenni yn 1400, ac ar gomisiwn ynglŷn ag eiddo Cymry o fyddin Owain Glyndŵr a gludwyd i Wlad yr Haf a Dorset, 1403-5. Aeth ar bererindod i Gaersalem yn 1408, a bu farw cyn 1412, oherwydd ei weddw, Elisabeth, a ddaliai Gwm Hawey yn y flwyddyn honno. Yn ôl G. T. Clark, Isabel St. Barbe oedd ei wraig. Ei ail fab oedd Syr JOHN STRADLING a briododd Joan, etifeddes ei brawd Syr WALTER DAUNTESEY, heb drwydded tua 1417, ac a ddaeth yn ben y teulu yn Wilts, er iddo gadw rhyw gysylltiad ag esgobaeth Llandaf gan iddo gael trwydded i gadw allor symudol yno yn 1428. Y mab hynaf oedd Syr EDWARD STRADLING a ddaeth yn amlwg yn hanner cyntaf y 15fed ganrif yn Ne Cymru ac yng ngorllewin Lloegr. Daliodd lawer o swyddi, e.e. siambrlen a rhysyfwr De Cymru, 1423, siryf Gwlad yr Haf a Dorset, 1424, ar gomisiwn 'oyer et terminer' yng Nghymru, 1424, stiward Cantreselyf, Alexanderston, a Phencelli, 1424, ar gomisiwn i holi i ddrwgweithredoedd un o ganoniaid Talyllychau, 1427, ar gomisiwn 'oyer et terminer' yn Sir Aberteifi, 1431, gweithredu yn absenoldeb prif ustus De Cymru, 1431, ar gomisiwn i ofalu am briordy Caerfyrddin, 1431, siryf Caerfyrddin, 1438, ustus heddwch yng Ngwlad yr Haf, 1423-51. Ymddengys ei fod yn un o gyfeillion Humphrey dug Gloucester. Fel ei dad a'i daid enwir ef yn un o Farchogion y Bedd, ac yng Nghaersalem y bu farw. Ei wraig oedd Jane, ferch y cardinal Beaufort. Hwyrach fod JOHN STRADLYNGE, rhysyfwr Ogwr yn 1462, yn fab iddo.\nMab hynaf Syr Edward Stradling oedd Syr HARRI STRADLYNG a gymerwyd yn garcharor gan Golyn Dolphyn, ac a orfodwyd i werthu rhannau o'i stadau ym Morgannwg, Mynwy, a Rhydychen, i dalu am ei ryddid. Aeth yntau i Gaersalem yn 1476-7, a bu farw ar ynys Cyprus ar ei ffordd adref. Priodasai Elisabeth ferch Syr William ap Tomas, Rhaglan. Bu un o'u merched (Jane) yn briod â Miles ap Harri, ac ŵyres iddi ydoedd Blaens Parry. Bu farw yr etifedd THOMAS STRADLING yn 1480, o dan 26 oed. Ei wraig ef oedd Sioned ferch Thomas Mathau, Radyr, a gwraig Syr Rhys ap Tomas wedi hynny. Yn y cyfnod hwn daw'r teulu'n amlycach yn y bywyd Cymreig, ac ennill ei le ymhlith noddwyr beirdd Morgannwg. Trwy briodas un o ferched y Stradling hwn â Syr Wiliam Gruffudd y Penrhyn yn Arfon cymerodd y teulu gam ychwanegol i ganol y bywyd Cymreig. Plentyn ieuanc oedd yr etifedd. Urddwyd ef yn farchog yn Tournay yn 1513 fel Syr EDWARD STRADLING. Adroddwyd yn 1488 fod Syr Rhys ap Tomas wedi derbyn proffid ei diroedd ers tair blynedd. Edrychai Lewis Morgannwg arno'i hun fel bardd teulu i'r Syr Edward hwn. Yn 1535 y bu farw gan adael plant o'i wraig briod, Elisabeth ferch Syr Thomas Arundel, ac o gariadwraig. Bu ei ail fab, John, yn rheithor Castell Nedd, 1551-69. Syr THOMAS STRADLING oedd yr etifedd. Bu ef yn siryf Morgannwg, 1547-8, aelod seneddol dros East Grinstead, 1553, Arundel, 1554, ar gomisiwn heddwch siroedd y gororau, 1554, ar gomisiwn chwilio heresïau a llyfrau gwrthwynebol i'r awdurdodau, ac yn fwstr-feistr ym myddin y frenhines Mari, 1557. Urddwyd yn farchog, 1549. Yr oedd yn Babydd selog, ac ni newidiodd ei ddaliadau pan ddaeth Elisabeth i'r orsedd. Bwriwyd ef i Dŵr Llundain yn 1560 am wneuthur lluniau o arwydd y groes a ymddangosodd yng ngraen coeden a ddiwreiddiwyd yn Sain Dunwyd. Enwir ef gan Nicholas Sanders fel un a garcharwyd am wrando'r offeren, 1558-61. Cafodd ei ryddid, ond bu raid iddo ymrwymo i ateb y llys pan elwid arno. Bu farw yn 1573. Merch hynaf Syr Thomas Gamage, y Coety, oedd ei wraig.\nDilynwyd Syr Thomas Stradling gan ei fab hynaf Syr EDWARD STRADLING (1529 - 1609), yr ysgolhaig a pherchen llyfrgell enwog Sain Dunwyd. Yr oedd yn aelod seneddol dros Steyning yn 1554, ac Arundel, 1557-8, ac y mae ei enw ar rôl pardwn y frenhines Elisabeth, 1559. Urddwyd yn farchog, 1573, a bu'n siryf Morgannwg, 1573-4, 1582-3, 1595-6. Bu'n gyfrifol am lawer o welliannau yn adeiladau a gerddi Sain Dunwyd ac ar ei stadau, ynghyd â môrgloddiau a phorthladd yn Aberddawan. Ef oedd noddwr y Dr. Siôn Dafydd Rhys, a thalodd gost argraffu 1,250 copi o'i ramadeg yn 1592. Cyhoeddwyd detholiad o'r llythyrau a dderbyniodd, o gopi, yn y Stradling Correspondence, 1840. Rhwng 1561 a 1571 ysgrifennodd draethawd ar oresgyn Morgannwg gan y Normaniaid a gynhwyswyd gan y Dr. David Powel yn yr Historie of Cambria, 1584. Cydnebydd Lewys Dwnn ei ddyled iddo hefyd. Ei wraig oedd Agnes (1547 - 1624) ferch Syr Edward Gage. Ni bu iddynt blant ond mabwysiasant berthynas, a etifeddodd y stad ar farwolaeth Syr EDWARD yn 1609, Syr JOHN STRADLING, mab Francis Stradling S. George, Bryste, fab Harri Stradling, ail fab Thomas Stradling (a fu farw 1480) a Sioned Mathau.\nAddysgwyd y John Stradling hwn yn Rhydychen (B.A. 1584) a theithiodd ar y Cyfandir. Bu'n siryf Morgannwg, 1607, 1609, 1620, ac urddwyd ef yn farchog, 1608, ac yn farwnig, 1611. Bu'n aelod seneddol dros S.Germans (Cernyw), 1623-4, Old Sarum, 1625, a sir Forgannwg, 1625-6, ac yn gomisiynydd i gasglu benthygiadau i'r Goron yn y sir honno. Ef a sefydlodd yr ysgol ramadeg, yr arfaethasai Syr Edward Stradling ei gweld, yn y Bont-faen. Ef oedd awdur neu gyfieithydd A Direction for travailers taken out of Epistola de Peregrinatione Italica … for the behoofe of the Earl of Bedford, 1592; Two bookes of constancie … Englished by J.S., 1595; De vita et morte contemnenda libri duo, 1597; J. Stradlingi epigrammatum libri quatuor, 1607; Beati Pacifici: a divine poem, 1623; a Divine Poems, gyda phenillion o gymeradwyaeth gan Theophilus Field, esgob Llandaf 1625. Gadawodd mewn llawysgrif hanes ymgyfreithio am diroedd ym Morgannwg, a ysgrifennwyd ganddo rhwng 1598 a 1601 a'i gyflwyno i Syr Edward Stradling, ac a gyhoeddwyd fel The Storie of the Lower Borowes of Merthyrmawr yn 1932. Erys gwaith arall mewn llawysgrif - ' A Politike Discourse between a knight of the Commons-howse of Parliament, and a gent: his friend beinge a moderate Roman Catholique, diuided into two parts, afore-noones and afternoones Discourse, 1625,' nas argraffwyd hyd yn hyn (N.L.W. MS. 5666). Bu ef farw 9 Medi 1637 a chladdwyd ef yn Sain Dunwyd. Ei wraig oedd Elisabeth ferch Edward Gage, nith i wraig ei ragflaenydd. Yr etifedd oedd Syr EDWARD STRADLING, marchog a barwnig (2); ganwyd ef 1601, a'i addysgu yn Rhydychen. Cymerodd ran flaenllaw mewn busnes megis ym monopôl sebon a chyflenwi Llundain â dŵr, 1631. Yr oedd yn aelod seneddol dros Forgannwg, 1640, yn gyrnol catrawd o wŷr traed yn Edgehill, 1642, a'i frawd Thomas yn swyddog oddi tano. Cymerwyd ef yn garcharor, a bu farw yn Rhydychen a'i gladdu yng nghapel Coleg Iesu, 21 Mehefin 1644. Priodasai Mari ferch Syr Thomas Mansel, Margam, a hi a roddodd nawdd i'r archesgob Ussher yn Sain Dunwyd yn 1645. Brodyr iddo hefyd ydoedd y capten JOHN STRADLING a laddwyd yng ngwarchae Rhé; Syr HARRI STRADLING, un o'r ddau swyddog morwrol y methodd y Senedd â'u troi; a GEORGE STRADLING (1621 - 1688), M.A., D.D., caplan i'r esgob Sheldon, canon yn S.Paul's ac yn Westminster, deon Chichester, 1672-88, campwr ar y luwt, awdur A sermon preached before the King, 1675, a Sermons and Discourses … with an account of the author (gol. J. Harrington), 1692, a gŵr a wrthododd gymryd ei ethol yn llywydd Coleg Iesu, Rhydychen, yn 1661.\nMab yr ail farwnig oedd y 3ydd, Syr EDWARD STRADLING, a urddwyd yn farchog yn Rhydychen, 1643. Fel ei dylwyth bu yng ngwasanaeth y brenin Siarl yn y Rhyfel Cartref. Rhyw 20 oed ydoedd pan yn ymladd ym mrwydr Newbury, 1644. (Yr oedd ei frodyr John a Thomas yn flaenllaw yng ngwrthryfel Morgannwg, 1647-8; cymerwyd John yn garcharor ym mrwydr Sain Ffagan, a bu farw yng nghastell Windsor; a chydnabu Thomas yn 1650 iddo ddwyn arfau yn erbyn y Senedd yn Sir Benfro - urddwyd ef yn farchog gan Iago II; a bu farw ym Merthyr Mawr). Tua 1642 priododd Syr EDWARD Catrin ferch Syr Hugh Perry, siryf Llundain (1632-3), a bu farw cyn 1661. Priododd ei weddw Bussy Mansel o Lansawyl ger Castell Nedd. Pan gymerodd Syr EDWARD STRADLING (4) ei radd M.A. yn Rhydychen, 12 Medi 1661, yr oedd wedi etifeddu'r teitl ar ôl ei dad. Priododd ef Elisabeth ferch Anthony Hungerford, a bu farw 5 Medi 1685. Ganwyd eu haer Syr EDWARD STRADLING (5) tua 1672. Yr oedd yn aelod seneddol dros fwrdeisdref Caerdydd 1698 1700-1 1710-22 ac yn uchelsiryf Morgannwg, 1709-10. Priododd Elisabeth ferch Syr Edward Mansel, a bu farw 1735. Ganwyd eu mab hynaf, EDWARD STRADLING, yn 1699, a chanodd Hopcyn y Gweydd englynion ar yr achlysur. Etholwyd ef yn aelod seneddol dros Gaerdydd yn 1722, ond bu farw 1726, a chanwyd ei farwnad gan Llywelyn ab Ifan. Yr etifedd oedd ei frawd Syr THOMAS STRADLING (ganwyd 1710), a laddwyd mewn ornest ym Montpelier, 27 Medi 1738. Daeth y teitl i ben a rhannwyd y stadau yn dair adran ar ôl hir ymgyfreithio. Tua diwedd y 18fed ganrif gwerthwyd llyfrgell odidog Sain Dunwyd, ac y mae llawer o'i thrysorau ar goll.\nYn ei Limbus Patrum y mae gan G. T. Clark fanylion am nifer o ganghennau'r teulu a ymsefydlodd yn y Rhath, Llanilltyd Fawr, Gelligaer, Brofeisgin, Wiltshire, Merthyr Mawr, a Chynffig. Un o gangen y Merthyr Mawr oedd y WILLIAM STRADLING (mab William mab Syr William Stradling ac Isabel St. Barbe a ddaliai ganoniaeth yn Abergwili, 1486, ac a fu'n ganghellor Tyddewi o 1509 i 1539. Ef a adeiladodd dŷ'r canghellor yn Nhyddewi.\nGeorge Edward Cokayne, Complete baronetage (1611-1800) (Exeter 1900-09)\nG. T. Clark, Limbus Patrum Morganiae et Glamorganiae (1886) a Cartae et Alia Munimenta quae ad Dominium de Glamorgan pertinent (1910)\nCalendar of State Papers, Domestic Series, Calendar of Inquisitions post mortem, Calendar of Close Rolls, Calendar of Patent Rolls, etc.\nL. D. Nicholl, The Normans in Glamorgan, Gower and Kidweli (Caerdydd 1936)\nCardiff Records (1898–1911), 1898-1911\nJ. S. Corbett, Glamorgan Papers and Notes on the Lordship and its members (1925), 1925\nYn yr ail golofn ar dud. 869, ychwaneger blwyddyn geni Syr Edward Stradling, sef 1389, a dyddiad ei farw - 3 Mai 1453. 31 Awst 1476 oedd dyddiad marw ei fab, Syr Harri Stradling. Ar 27 Ionawr 1571 (nid ' 1573') y bu farw Syr Thomas Stradling. Ychwaneger bellach at y llyfr. erthygl fanwl Ralph Griffiths, ' The rise of the Stradling of St. Donats ', Morgannwg, VII, 15-47.\nJones, E. D., (1953). STRADLING (TEULU), Sir Forgannwg.. Y Bywgraffiadur Cymreig. Adferwyd 21 Ion 2022, o https://bywgraffiadur.cymru/article/c-STRA-MOR-1275


Trefi a Phentrefi Eryri: Deg o Bethau i’w Gwneud yn Harlech a’r Cyffiniau | Ymweld ag Eryri\nTrefi a Phentrefi Eryri: Deg o Bethau i’w Gwneud yn Harlech a’r Cyffiniau\nThis entry was posted on 23 Rhagfyr 2011, in Trefi a phentrefi and tagged Bryn Cader Baner, Castell Harlech, cwrs golff St Davids, Eryri, Harlech. Bookmark the permalink.\tRhowch sylw\nMae’n debyg y caiff Harlech, safle Treftadaeth y Byd ei hadnabod orau fel cartref Castell Harlech. Ond mae llawer mwy na hyn i’w weld yn Harlech – dyma ddeg o bethau i’w gweld a’u gwneud yno.\nMae tref hanesyddol Harlech ar arfordir Gwynedd yn sefyll ar lechwedd uwchlaw ei chastell canoloesol a adeiladwyd yn 1283 gan Edward I yn ystod ei ail ymgyrch Gymreig. Ond nid hanes yr ardal yn unig sy’n denu ymwelwyr yn ôl i Harlech dro ar ôl tro; mae’r amgylchedd prydferth; hynodrwydd amlwg y dref a phersonoliaeth yr ardal yn gwneud Harlech yn ardal rhaid ei gweld wrth ymweld ag Eryri.\n1. Castell Harlech\nYstyrir Castell Harlech yn un o’r enghreifftiau gorau – os nad y gorau – o bensaernïaeth warchodol Ganoloesol Prydeinig, a phan fyddwch yn sefyll wrth droed y waliau cadarn hynny byddwch yn deall pam. Er mai castell ‘Edwardaidd’ ydyw yn wreiddiol, mae wedi chwarae rhan mewn llawer o ymgyrchoedd mewn canrifoedd dilynol. Honnir fod y gân Gymraeg “Gwŷr Harlech” yn tarddu o warchae hir yn ystod Rhyfel y Rhosynnau\nMae Theatr Harlech yn lleoliad gwych i gynnal amrywiaeth o berfformiadau a digwyddiadau, o arddangosfeydd celf a dramâu i weithdai a ffilmiau – a phob math o bethau anghyffredin hefyd! Yn y gorffennol mae’r rhain wedi cynnwys gweithdai adeiladu cestyll tywod ar draeth Harlech a gwersi dawnsio ‘Bollywood’, ac ymddengys y bydd 2012 yn flwyddyn ddiddorol gyda digwyddiadau fel Planed Abba a chyngerdd arbennig Dydd Gŵyl Dewi i edrych ymlaen atynt.\nGan fod yr ardal yng nghanol cefn gwlad brydferth ni fyddwch eisiau colli’r cyfle i gerdded ychydig pan fyddwch yn ymweld â Harlech. Mae ffyrdd y porthmyn yn hen Gwm Bychan a Chwm Nantcol yn fan cychwyn gwych ond yn y rhan hwn o’r byd mae cymaint i weld ar droed fel na fyddwch yn gwybod ble i ddechrau. Mae cadwyn mynyddoedd y Rhinogydd hefyd yn ffefryn gan gerddwyr ac fe’i hadnabyddir fel un o’r diffeithychau olaf yng Nghymru – eto mae’n hawdd mynd yno o Harlech. Am fwy o wybodaeth ewch i http://www.walkeryri.org.uk/.\n4. Fforio Tanddaearol\nYng Ngheudyllau Llechi Llanfair cewch eich swyno am ychydig o oriau gan yr ogofau helaeth a weithiwyd o’r garreg gan olau cannwyll yn unig dros gan mlynedd yn ôl. Mae’r llechi yn yr ogofau hyn ymysg yr hynaf yn y byd ac wedi’u gosod ar doeau adeiladau ar draws Prydain ac Iwerddon. Mae’n werth ymweld â hwy!\n5. Ffrindiau Blewog\nOs ydych yn teithio gyda phlant, ewch i Barc Fferm y Plant, sy’n ôl uwch ben y tir wrth Geudyllau Llechi Llanfair. Mae pob math o hwyl i’w gael yma i anturiaethwyr ifanc, o dractorau bychain a gynnau saethu aer i golff giamocs a llwybrau natur. Ac wrth gwrs llawer o anifeiliaid bach i wirioni drostynt. Mae’r geifr bach wastad yn boblogaidd ynghyd â bwydo’r lloeau a’r ŵyn â photel.\nCwrs Golff St Davids\n6. Rownd neu ddau…\nMae Golff yn boblogaidd iawn yn Harlech. Gan fod y dref yn gartref i un o’r cyrsiau golff gorau yn y DU, cwrs golff brenhinol Dewi Sant sy’n denu ymwelwyr o bob cwr o’r byd sy’n mwynhau chwarae rownd neu ddau mewn amgylchiadau ysblennydd yng nghysgod Castell Harlech.\n7. Y traeth\nMae traeth Harlech yn fawr. Mawr iawn. Ac mae’n draeth gwych ar gyfer chwaraeon dŵr a fforio a chloddio a cherdded. A chwarae cuddio yn y twyni tywod wrth gwrs. Peidiwch â disgwyl nes daw’r haf; mae hwyl i’w gael yn nhraeth Harlech drwy gydol y flwyddyn, felly gwisgwch eich esgidiau cerdded ac anelwch am y tywod!\n8. Eglwys Sant Tanwg, Llandanwg\nOs ydych yn ymddiddori mewn hanes, sicrhewch eich bod yn ymweld ag Eglwys Sant Tanwg, Llandanwg. Mae’r eglwys fechan hon, a sefydlwyd yn y bumed ganrif yn sefyll yng nghanol y twyni tywod, a honnir mai’r eglwys hon yw un o’r sefydliadau Cristnogol cynharaf ym Mhrydain. Mae’r adeilad presennol yn dyddio nôl i’r canol oesoedd, ac wedi cyfnod o esgeulustod fe’i hadnewyddwyd yn y bedwaredd ganrif ar bymtheg. Mae carreg fedd hynafol â’r llythrennau “Ingenuuss” – sy’n gyfoesol â Sant Padrig, yn sefyll wrth yr allor ac mae Sion Phillips a oedd o’r un cyfnod a Shakespeare wedi’i gladdu yn y fynwent.\nMae Bryn Cader Faner yn un o safleoedd Oes yr Efydd prydferthaf ym Mhrydain. Nid yw’r garnedd hwn ond yn 8m o led ac yn llai na metr o hyd ond mae’r pymtheg llechfaen sy’n gwyro tuag allan fel coron ddrain yn rhywbeth rhyfeddol. Gall cerdded i Fryn Cader Faner fod yn heriol ond mae’n werth yr ymdrech.\nNi fyddwch yn gweld llawer o siopa’r stryd fawr yn Harlech – diolch byth! – ond fe welwch ddigonedd o siopau unigol hyfryd, fel rydym yn hoffi eu gweld yn Eryri. Bydd cyfle i chi brynu cynnyrch lleol gwych, celf a chrefft, anrhegion ac addurniadau i’r cartref: ac ewch i Hufenfa’r Castell i fwynhau hufen ia blasus dros ben.\n« Y Nadolig yn Eryri: Deg Digwyddiad ar gyfer 2011\nYmweld â De Eryri: Deg Peth i’w Gwneud yn y Bala a’r Cyffiniau »


Dyddiad My Pet » 5 Syniadau i Adfywio Rhamant\nDiweddarwyd ddiwethaf: Gorffennaf. 02 2020 | 3 min yn darllen\nPerthynas newydd bob amser yn gyffrous, hwyl, ac yn angerddol. Eto i gyd brofiad llawer o pylu o ramant ac angerdd wrth i amser fynd yn ei flaen. Os gwelwch yr arwyddion yn ddigon cynnar, Yna dyma bum bethau y gallwch eu gwneud i roi bywyd newydd i'r rhamant ac adfywio hwnnw wreichionen:\n1. Nodiadau Secret\nCeisiwch adael nodiadau cariad bach mewn mannau annisgwyl ar gyfer eich partner i ddod o hyd ar adegau hap drwy gydol ei diwrnod. Galwch heibio neges mewn briefcase eich partner cyn iddynt pen allan i waith, bydd yn bywiogi eu diwrnod gwaith ac yn gwneud iddynt edrych ymlaen at eich gweld ar ôl gwaith. Rhowch llythyr caru byr yn eu bagiau cyn iddynt adael am daith, adael iddynt wybod y byddwch yn eu colli ac yn methu aros nes eu bod yn dychwelyd adref. Ysgrifennwch 'Rwyf wrth fy modd i chi’ neu dynnu galon yn stêm ar y drych ystafell ymolchi am y tro nesaf eich partner yn cymryd cawod. Pin nodyn i'r sgrin wynt eich hoff un ar car ar gyfer y tro nesaf y mae'n rhaid iddynt redeg neges.\nGall Mynd yr ail filltir drwy gynnil atgoffa eich arwyddocaol eraill pam eu bod yn bwysig i chi fod yn help mawr wrth geisio ail-adeiladu ramant yn eich perthynas. Byddwch nid yn unig yn gadael i'r person arall yn gwybod eich bod yn meddwl amdanyn nhw, ond byddwch yn aros yn eu meddyliau drwy gydol y dydd yn ogystal.\n2. Cael Mwy Corfforol\nCofiwch ddechrau eich perthynas? Tebygolrwydd yw eich bod chi a'ch partner i gyd dros ei gilydd, dal dwylo ar bob achlysur, gan ddweud hir, ffarwelio angerddol ar ddiwedd dyddiad, a gofleidio ei gilydd ar bob cyfle. Revive yr hen ddyddiau drwy gael mwy serchog gyda'ch partner. Estyn allan ac yn dal dwylo gyda'ch partner wrth i chi gerdded i lawr y stryd, footsies chwarae o dan y bwrdd yn y cinio, a rhoi eich hoff un yn nos da gusan hir ar ddiwedd eich dyddiadau.\nGall mynd yn fwy corfforol yn sicr yn helpu i adfywio rhamant sydd wedi bod yn lleihau. Cyfleoedd yn, Bydd eich partner yn codi ar eich signalau ac yn ymateb yn eu tro gydag anwyldeb a rhamant.\n3. Ewch ar daith Ar gyfer Two\nMae'n hawdd iawn i adael i fywyd pob dydd gael yn y ffordd o berthynas rhamantus. Weithiau byddwch yn onest yn teimlo fel nad oes gennych amser i ramant. Ffordd wych o ddianc rhag popeth ac yn canolbwyntio ar ailadeiladu eich bod perthynas yn drwy gymryd taith gyda'i gilydd. Cynlluniwch yn ystod y gwyliau neu benwythnos getaway (yn dibynnu ar faint o amser sydd gennych i'w sbario) sy'n cynnwys llawer o amser ymlacio preifat ac un ar un rhyngweithiad. Efallai y bydd penwythnos mewn sba neu wythnos ar ynys drofannol yn y gamp.\nOs yw bywyd bob dydd yn tynnu sylw chi i ffwrdd oddi wrth eich partner, ddianc rhag y gwrthdyniadau trwy llythrennol dianc rhag popeth. Gall wneud eich perthynas fyd o dda ac ymlacio y ddau ohonoch. Byddwch yn treulio amser yn canolbwyntio ar ei gilydd, Nid yw canolbwyntio ar waith, ysgol, neu faterion teuluol.\n4. Rhowch Rhodd\nCofiwch, dim ond oherwydd eich bod wedi wedi'u dal eich guy neu ferch, nid yw'n golygu y gallwch roi'r gorau i wooing ef neu hi. Mae angen romanced barhaus mewn perthynas, er mwyn teimlo eu caru a ddymunir Mae rhai dynion a merched. Gwnewch eich partner yn cofio eich dyddiau carwriaeth drwy roi rhodd o werthfawrogiad iddo ef neu hi. Nid oes rhaid i anrhegion i fod yn gymhleth os nad oes gennych gyllideb ar ei gyfer. Cododd Mae siocled, yn trinket ychydig bach, neu CD a wneir o'ch hoff ganeuon cariad yn gallu ei wneud 'r castia.\nWrth gwrs perthynas gref mynd y tu hwnt eitemau materol ac anrhegion, ond, os rhamant yw'r hyn yr ydych yn chwilio i ail-adeiladu, Efallai y rhodd fod yr hyn y mae angen i chi gael teimladau Dyfi Lovey rhai sy'n llifo eto. Peidiwch ag aros nes bydd pen-blwydd neu ben-blwydd naill ai. Anrheg am ddim rheswm amlwg pecynnau mwy o effaith nag anrheg disgwyliedig.\n5. Dechreuwch Dating Eto\nA oes Ddim yn, Nid wyf yn golygu mynd allan a dod o hyd i rywun newydd. Yr wyf yn golygu, cymryd eich un annwyl allan ar ddyddiadau eto. Cyplau sydd wedi bod mewn perthynas am amser hir iawn, yn enwedig y rhai sy'n byw gyda'i gilydd, yn aml yn anghofio am sut y gall dyddiadau hwyl fod yn. Byddant yn mynd i mewn i rigol o wneud eu peth arferol ñ mynd allan i'w bwyty nodweddiadol ar gyfer cinio, rhentu ffilmiau, neu fynd allan am ñ hufen iâ, ond nid ydynt yn amcangyfrif rhy isel grym ddyddiad gwirioneddol wrth geisio aildanio rhamant.\nYn y dechrau y berthynas, llawer o gyplau yn mwynhau mynd allan a gwneud pethau newydd ynghyd. Mae'n hwyl ac yn gyffrous i fynd ar ddyddiadau i lefydd nad ydych wedi bod gyda'i gilydd. Ceisiwch wneud hyn eto. Nid yn unig y bydd yn mynd ar ddyddiadau i leoedd newydd ac ar weithgareddau hwyliog gyda'i gilydd yn helpu i ailadeiladu rhamant, bydd hefyd yn helpu i greu adegau cofiadwy newydd at ei gilydd i hel atgofion am nes ymlaen.\nCofiwch, Mae angen meithrin yn barhaus ac yn derbyn sylw er mwyn cadw rhamant yn fyw ac yn ffyniannus perthynas. Gall y rhain pum awgrymiadau eich helpu i sbarduno teimladau rhamantus hynny eto, ond sylw parhaus i'ch partner a bod yn ymwybodol o statws eich perthynas ar unrhyw adeg benodol yn angenrheidiol er mwyn cadw'r teimladau cynnes rhai sy'n llosgi tu mewn chi a'ch partner.\n4 Rhesymau A fydd Proffil Photo Gwella Eich Chwilio am Cariad


Defnyddir padiau sgleinio hyblyg a elwir yn Padiau Sgleinio Diemwnt ar gyfer sgleinio neu bwffio gwenithfaen, marmor, carreg naturiol a choncrit wedi'i halltu. Mae Padiau Sgleinio Diemwnt yn dod gyda chefnogaeth Velcro ac maent ar gael mewn ystod lawn o werthoedd graean o 50 i 3,000 #; mae padiau caboli bwff terfynol ar gael mewn du a gwyn. Mae gan Padiau Sgleinio Diemwnt batrymau wedi'u peiriannu'n benodol ar gyfer mwy o hyblygrwydd, llif dŵr a bywyd padiau\nRholyn gwlân dur a disg a ddefnyddir yn bennaf mewn gwestai, canolfannau siopa mawr, adeiladau masnachol gradd uchel fel llawr carreg neu terrazzo ar gyfer glanhau a gofalu. Gellir ei ddefnyddio gyda fferyllol ar beiriant caboli. Defnyddir y disg sgleinio 0 # yn bennaf mewn deunydd carreg hyblyg a cherrig cymylau; Gwariwyd 1 #, 2 # yn bennaf ar fwy o ddeunydd caled fel gwenithfaen.


Cwmni gemau cyfrifiadurol yn creu 60 o swyddi – Golwg360\n26 Mehefin 2013 am 10:25 Diweddarwyd am 10:36\nUn o gemau OysterWorld\nMae cwmni gemau cyfrifiadurol yn Llundain yn bwriadu agor safle newydd yn Nhrefforest ger Pontypridd gan greu 60 o swyddi dros y tair blynedd nesaf.\nMae OysterWorld yn sefydlu ei ganolfan ddatblygu, marchnata ac ymchwil ar Barc Busnes Melin Corrwg yn Nhrefforest.\nMae’r cwmni’n cynhyrchu gemau ar-lein sydd wedi’u hanelu at blant a hefyd wedi creu gemau ar gyfer PS3, XBox 360 a Wii Nintendo.\nMae’r cwmni wedi derbyn £1 miliwn gan Lywodraeth Cymru ar gyfer ehangu’r cwmni.\nDywedodd y Gweinidog Economi Edwina Hart bod y newyddion yn hwb sylweddol i’r sector digidol yng Nghymru.\n“Roedden ni’n cystadlu yn erbyn Canada am y prosiect yma felly rwy wrth fy modd i groesawu OysterWorld i Gymru,” meddai.\nDywedodd bod gan Gymru “cronfa o dalent” ym maes datblygu gemau a bod denu cwmni fel OysterWorld “yn anfon neges glir i’r diwydiant bod gan Gymru’r sgiliau a’r dalent i gefnogi’r sector yma.”\nMae’r cyhoeddiad heddiw yn cyd-fynd a Sioe Datblygu Gemau Cymru sy’n cael ei chynnal yng Nghanolfan y Mileniwm yng Nghaerdydd gyda 50 o gwmnïau yn arddangos eu gemau diweddaraf.\nDywed OysterWorld eu bod yn bwriadu cyflogi staff profiadol ynghyd a graddedigion ifainc, talentog.\n“Ry’n ni eisoes yn gweithio gyda Phrifysgol De Cymru sydd ag enw ardderchog yn y maes yma,” meddai Tony Bailey, rheolwr gyfathrebu’r cwmni.\nDynes, 42, yn yr ysbyty yn dilyn gwrthdrawiad yn Nhrefforest\nCofio Rickman y Cymro\nDau’n pledio’n euog i ffrwydro peiriannau twll-yn-y-wal


Strategaeth twf y Principality yn parhau i gyflawni\nHeddiw, mae Cymdeithas Adeiladu'r Principality wedi cyhoeddi lefelau uwch nag erioed o fenthyca i berchnogion tai a pherfformiad cryf a ysgogir gan bwyslais clir ar ei strategaeth twf.\nYn 2015, cynyddodd cymdeithas adeiladu fwyaf Cymru ei hasedau, ei benthyca a'i helw gwaelodol, i gefnogi ei rhaglen fuddsoddi newydd i ddiogelu'r busnes ar gyfer y dyfodol i'w haelodau, ei chynilwyr a'i benthycwyr.\nMeddai Graeme Yorston, Prif Weithredwr Grŵp Cymdeithas Adeiladu'r Principality: “Mae'n bleser gennyf ddweud bod ein model cydfuddiannol sy'n canolbwyntio ar yr aelodau yn dal i fod yn llwyddiannus a'n bod wedi cael 12 mis cryf arall. Ers inni lansio ein strategaeth twf yn 2012, rydym wedi gweld perfformiad da parhaus gyda thwf net o £1.6 biliwn mewn morgeisi adwerthol. Mae gennym fantolen gadarn gyda chyfanswm asedau o £7.6 biliwn, ac mae'r elw gwaelodol wedi cynyddu i £57.8 miliwn (2014: £51.9 miliwn). Roedd yr elw statudol cyn trethi ar gyfer y flwyddyn yn £49.0 miliwn (2014: £53.5 miliwn).\n“Am y tro cyntaf yn ein hanes, mae benthyciadau morgeisi i berchnogion tai wedi tyfu i dros £5 biliwn ac rydym wedi cynyddu ein cymorth i rai sy'n prynu am y tro cyntaf, gan helpu 3,500 o bobl i roi troed ar yr ysgol eiddo yn 2015.”\nUchafbwyntiau Perfformiad Allweddol\nSgoriau boddhad cwsmeriaid uwch nag erioed sef 86.9% (2014: 86.8%)\nCefnogi 3,500 o brynwyr tro cyntaf i fynd ar ris cyntaf yr ysgol eiddo\nElw sylfaenol o £57.8 miliwm (2014: £51.9 miliwn)\nBalansau morgais adwerthol o £5.2 biliwn (2014: £4.8 biliwn)\nCymarebau cyfalaf cadarn gyda chymhareb Ecwiti Cyffredin Haen 1 o 20.97% (2014: 18.20%)\nElw llog net o 1.81% (2014: 1.87%)\nLansio partneriaeth ddeng mlynedd gydag Undeb Rygbi Cymru i fuddsoddi mewn rygbi ar bob lefel, a fydd hefyd yn golygu newid enw stadiwm cenedlaethol Cymru i Stadiwm Principality\nCodi swm uwch nag erioed o £90,000 ar ran Mind Cymru, Elusen y Flwyddyn 2015\nNoddi dros 100 o ddigwyddiadau drwy'r canghennau lleol\nMeddai Graeme: “Mae ein proffidioldeb cryf wedi cryfhau ein sefyllfa cyfalaf ymhellach ac mae ein mantolen yn dal mewn sefyllfa gref. Mae'r elw hwn yn ein galluogi i osod sylfeini cadarn i gynyddu buddsoddiad yn ein pobl, ein prosesau a'n technoleg er mwyn inni allu bodloni anghenion ein haelodau nawr ac yn y dyfodol a darparu gwasanaeth ardderchog i'n cwsmeriaid pryd bynnag a sut bynnag y maent yn dymuno ei gael.”\nYn ystod 2015 mae'r Principality wedi cyflwyno nifer o gamau i gefnogi anghenion ei haelodau, gan gynnwys cyflwyno cyfweliadau morgais drwy Skype™ a threfnu apwyntiadau ar-lein. Mae'r Gymdeithas yn ymwybodol bod cyflymder datblygiadau technolegol a’r galw gan ddefnyddwyr yn cynyddu ac mae'r Principality wedi lansio rhaglen fuddsoddi uchelgeisiol i sicrhau bod y busnes yn bodloni anghenion ei haelodau yn y dyfodol.\nMeddai Graeme: “Rydym yng nghanol cyfnod o newid sy'n digwydd yn gyflymach nag y gallai unrhyw un fod wedi ei ragweld, gyda gwasanaethau a chynigion cynhyrchion newydd ac arloesol yn ymddangos yn barhaus yn y farchnad. Mae diogelu ein busnes ar gyfer y dyfodol yn hanfodol ar gyfer sicrhau ei sefydlogrwydd dros y tymor hir ac mae'n rhaid inni fuddsoddi mwy eto i sicrhau parhad llwyddiant y busnes hwn i'n haelodau presennol ac i’n haelodau yn y dyfodol.\n“Bydd hyn yn cynnwys buddsoddi mewn amrywiaeth ehangach o gynhyrchion a fydd yn bodloni anghenion ein haelodau, mewn diweddaru canghennau a swyddfeydd, marchnata ein brand a buddsoddi mewn technoleg newydd.\n“Ni fydd y newidiadau hyn yn newid gwerthoedd craidd ein busnes. Rydym yn gwybod bod gennym sylfaen cryf i ddatblygu arno a chredaf y bydd ein model busnes yn ein galluogi i wynebu heriau'r byd newydd a sicrhau bod y dyfodol yr un mor llwyddiannus â'r gorffennol.”\nBusnesau y Grŵp\nMae gan Grŵp y Principality dri busnes: Cymdeithas Adeiladu'r Principality, Principality Masnachol, ei fusnes benthyca masnachol a Chyllid Personol Nemo, darparwr benthyciadau gwarantedig.\nSoniodd Graeme am eu perfformiad: “Ar ôl rhai blynyddoedd heriol yn y sector masnachol, mae'r farchnad bellach yn fwy bywiog ac mae nifer o sefydliadau mwy wedi dechrau dod yn ôl i'r marchnadoedd hyn. Mae'r positifrwydd hwn yn rhywbeth sy'n bendant wedi ei adlewyrchu ym mherfformiad Principality Masnachol, sydd wedi gweld ei fantolen yn cryfhau a gwelliannau yn ansawdd ei asedau a phroffidioldeb, gydag elw o £6.2 miliwn yn 2015 (2014: £1.2 miliwn). Mae'r tîm wedi bod yn gweithio ar rai prosiectau cyffrous eleni, ac mae gwaith ym Melin Trelái wedi dechrau; mae hwn yn brosiect gwych a fydd yn gweld cartrefi fforddiadwy yn cael eu codi yng Nghaerdydd i ateb y galw cynyddol o ganlyniad i dwf parhaus y Brifddinas. Mae Principality Masnachol yn parhau i gefnogi ein hethos a'n nodau o helpu pobl i gael cartref sy'n iawn iddynt hwy ac rwyf yn hynod falch o berfformiad y busnes hwn yn 2015.”\nCyhoeddodd y Principality hefyd y bydd yn ailffurfio ei busnes Nemo o 2016 ymlaen er mwyn cefnogi nodau'r Gymdeithas ar gyfer y dyfodol.\n“I sicrhau ein bod yn parhau i ddarparu gwerth i'n haelodau, rydym yn adolygu ein model gweithredu yn rheolaidd a dros y 12 mis diwethaf gwnaed adolygiad strategol manwl o'n his-gwmni benthyciadau gwarantedig, Nemo. Mae Nemo wedi cael blwyddyn gadarnhaol iawn gydag elw o £14.0 miliwn (2014: £13.9 miliwn) a mantolen gref a adlewyrchir yn y lefelau is o leihad yn y gwerth. Mae cystadleuaeth yn y farchnad wedi aros yn uchel. Amddiffynnodd Nemo ei gyfran o'r farchnad yn dda gan ganolbwyntio ar gynnig gwasanaeth cwsmeriaid ardderchog a rhoi canlyniadau i gwsmeriaid wrth wraidd ei fusnes.\n“Fodd bynnag, mae'r farchnad fenthyciadau gwarantedig yn parhau i ddatblygu ac ehangu oddi wrth ei sylfaen traddodiadol. Rydym wedi rheoli'r busnes hwn yn ofalus ond, o ganlyniad i'r datblygiadau hyn, nid ydym yn dymuno cynyddu ein rhan o'r farchnad hon.\n“Mae'r Bwrdd felly wedi penderfynu na fydd Nemo yn cynnig unrhyw fenthyciadau newydd a chanolbwyntio buddsoddiad y Grŵp ar y Gymdeithas Adeiladu graidd a'r busnesau masnachol. Bydd Nemo yn parhau i gyfrannu'n ystyrlon i'n Grŵp fel busnes gyda phwyslais newydd a fydd yn parhau i ddarparu gwasanaeth ardderchog i'w gwsmeriaid,” meddai Graeme.\nMae'r Principality wedi chwarae rhan allweddol yn y gwaith o gefnogi ei gymunedau lleol erioed a gwelwyd hyn yn parhau yn 2015. Enillodd y busnes wobr Busnes Mawr Cyfrifol Cymru 2015 yng ngwobrau Busnes yn y Gymuned Cymru am ei waith mewn cymunedau ledled Cymru a'r gororau.\nCododd y Gymdeithas swm uwch nag erioed, sef £90,000 ar ran Elusen y Flwyddyn, Mind Cymru, cyflwynodd bolisi cyfrifoldeb cymdeithasol corfforaethol er mwyn canolbwyntio ar feysydd pwysicaf dinasyddiaeth a noddwyd 121 o ddigwyddiadau drwy ein canghennau lleol.\nYn 2015 hefyd, lansiodd y Principality bartneriaeth 10 mlynedd hanesyddol gydag Undeb Rygbi Cymru i ddatblygu, meithrin ac annog rygbi ar bob lefel yng Nghymru, sydd hefyd yn golygu newid enw stadiwm cenedlaethol Cymru i Stadiwm Principality.\nMeddai Graeme: “Mae llawer o sefydliadau yn buddsoddi arian mawr i hysbysebu ar y teledu neu yn y cyfryngau torfol eraill. Yn hytrach na gwneud hynny, rydym ni wedi datblygu ein partneriaeth gydag Undeb Rygbi Cymru i fuddsoddi mewn cytundeb deng mlynedd er mwyn annog, datblygu a meithrin rygbi ar bob lefel yng Nghymru. Mae hwn yn benderfyniad strategol a fydd yr un mor fanteisiol i'r ddwy ochr. Bydd yn gymorth inni wella gwerth i aelodau, a chynnig amrywiaeth o gynigion arbennig, gostyngiadau a chystadlaethau sydd ar gael i aelodau'n unig ar gyfer y lleoliad amlddefnydd hwn, gan roi ein brand ar lwyfan byd-eang ar yr un pryd.”\nWrth sôn am y flwyddyn i ddod, meddai Graeme: “Mae'r twf cadarnhaol yn economi'r DU wedi parhau yn 2015, er gwaethaf y ffaith y bu'r twf ar lefelau ychydig yn is nag a ddisgwyliwyd yn wreiddiol. Fodd bynnag, ceir nifer o rwystrau economaidd ar ddechrau 2016 gan gynnwys twf Tsieina yn arafu, prisiau olew yn gostwng a marchnadoedd ecwiti anwadal dros y byd, yn ogystal â phwysau parhaus ar wariant cyhoeddus domestig. Mae'r ffactorau hyn yn awgrymu nad yw cyfradd sylfaenol Banc Lloegr yn debygol o godi tan 2017 ac nad yw'n debygol o fod yn godiad sylweddol pan fydd yn digwydd.”\nYchwanegodd Graeme: “Rydym ni'n effro i rwystrau'r dyfodol yn sgil mwy o gystadleuaeth, a fydd yn dod â'r risg o wasgu elw, gan ostwng proffidioldeb ar adeg pan ein bod yn ceisio buddsoddi yn ein busnes. Fodd bynnag, bydd ein safle cryf o ran ein mantolen a'n cymarebau cyfalaf yn sicrhau bod modd inni ymateb i'r pwysau hwn.\n“Byddwn yn parhau i fod yn effro i'r ffactorau economaidd ond yn parhau i ganolbwyntio ar yr hyn sydd orau i'n busnes ni fel ein bod yn parhau i dyfu a buddsoddi yn y Gymdeithas i sicrhau ei llwyddiant hirdymor. Byddwn yn buddsoddi yn ein cynhyrchion, ein gwasanaethau, ein pobl a'n systemau er mwyn sicrhau bod modd inni gadw a denu aelodau am flynyddoedd lawer i ddod a sicrhau busnes llwyddiannus sy'n destun balchder i'n haelodau a'n cydweithwyr.”\nCliciwch yma am ein infographic\nCliciwch yma am ein Datganiad incwm cyfunol


Canolfan ymchwil newydd i roi hwb i’r economi werdd yng Nghymru\nSkip to content Canolfan ymchwil newydd i roi hwb i’r economi werdd yng Nghymru\nCanolfan ymchwil newydd i roi hwb i’r economi werdd yng Nghymru RSS Maint testun: A |\nYmwelodd John Griffiths, Gweinidog yr Amgylchedd, â chyfleuster newydd a fydd yn cydweithio â chwmnïau lleol i ddatblygu technolegau a chyfleoedd busnes gwyrdd. Mae canolfan menter BEACON, y gyntaf o’i math yng Nghymru, ym Mhrifysgol Aberystwyth.\nCafodd Gweinidog yr Amgylchedd gyfle unigryw i weld y cyfleusterau, sydd i fod i gael eu lansio yn nes ymlaen y mis hwn. Aeth Mr Griffiths ar daith o’r safle adeiladu a chyfarfu ag Aber Instruments, cwmni lleol sy’n gweithio gyda thîm BEACON. Dywedodd Jeff Davies, Prif Weithredwr Aber Instruments:


Alcohol Change UK | Harvey’s Sussex Best\nEin barn ar Harvey’s Sussex Best\nCalorïau ymhob potelaid: 50 (18 ymhob 100ml)\nDechreuodd John Harvey fragu cwrw yn Sussex ymhell yn ôl yn yr 1820au. Mae busnes y teulu yn dal i fynd, ac mae Harvey a’i Fab wedi’u hen sefydlu yn un o brif fragwyr rhanbarthol de-ddwyrain Lloegr. Bob Dydd Mawrth, maen nhw’n dosbarthu cwrw i dafarndai lleol â chert a cheffylau. Yn wir, mae 80% o’u cwrw yn cael ei yfed o fewn 50 milltir i’r bragdy. Diolch byth, diolch i wyrth y we, mae modd cael cwrw Harvey mewn mannau pellach hefyd, ac mae digon o ddewis.\nYn ôl y sôn, maen nhw’n gwneud Sussex Best heb fawr ddim alcohol ers ychydig flynyddoedd. Ond wrth i’r farchnad am y fath ddiodydd adfywio, maen nhw wedi penderfynu eu hail-lansio.\nFel mae’r enw yn awgrymu, cwrw chwerw traddodiadol yw hwn. Mae’n tywallt yn dda, gyda lliw caramel golau (eithaf tebyg i’r Leeds OPA a digon o ewyn. Mae blas hopys da, ond dyw e ddim yn ormodol. Os yw Nanny State, er enghraifft, yn rhy chwerw i chi, gallai’r Sussex Best yma fod at eich dant. Rhaid dweud ei fod yn teimlo braidd yn denau; ond yn ôl un o’n panel profi, mae’n cyd-fynd yn berffaith gyda phowlenaid o gnau hallt!


Sut i drosi fideo cerddoriaeth i MP3?\n> Adnoddau > fideo > sut i drosi fideo cerddoriaeth i MP3\nOs oes angen i drosi fideos cerddoriaeth i MP3 i arbed lle storio neu os ydych am lawrlwytho cerddoriaeth anhygoel yn uniongyrchol o fideos cerddoriaeth ar y rhyngrwyd, megis YouTube--ar gyfer y ddwy swydd, hefyd, nid oes angen chi ddau offer gwahanol. Mewn achosion fel hyn, mae angen chi un arf pwerus, i'ch helpu chi i echdynnu MP3 cerddoriaeth o unrhyw fideo cerddoriaeth, fideos cerddoriaeth ar-lein neu rhai sydd ar eich cyfrifiadur.\nMae'r offeryn pwerus yn Streaming Audio Recorder. Ei ddefnyddio i drosi fideo cerddoriaeth ar-lein yn uniongyrchol i MP3. Ond os y fideos cerddoriaeth ar eich cyfrifiadur, gall hefyd yn galluogi chi i echdynnu MP3 o fideos cerddoriaeth, fel trawsnewidydd MP3. Dyma'r prif resymau dros argymhellaf yn gryf app hwn:\n1. troi unrhyw fideo cerddoriaeth i MP3, ar-lein neu all-lein.\n2. cadw ansawdd y sain gwreiddiol. Fel y gwyddoch, os rhannwch fideo i echdynnu MP3 drwy ddefnyddio fideo i trawsnewidydd MP3, mae'n hawdd achosi colli sain.\nMae'r canlynol yn tiwtorial manwl ar sut i drosi fideo cerddoriaeth i MP3 effeithlon drwy ddefnyddio Streaming Audio Recorder.\nGallwch ei chael yn uniongyrchol drwy glicio ar y ddolen isod. Taro y ffeil.exe llwytho i lawr i osod y rhaglen hon wedyn.\n2 Cychwyn i drosi fideo cerddoriaeth i MP3\nApp hwn yw cipio sain drwy cerdyn sain eich cyfrifiadur. Felly gwnewch yn siwr oes ni chwarae sain eraill ond fideo cerddoriaeth yn ystod y recordio.\nYn awr, yn lansio app hwn. Byddwch yn gweld botwm "Cofnod" ar ochr chwith uchaf yn ei rhyngwyneb prif. Yna canfod a chwarae fideo cerddoriaeth ar-lein neu all-lein.\nDyna fe. Mae'r ap yn cofnodi y fideo cerddoriaeth chwarae. Ydych chi'n ei weld? Anhygoel, ynte? Pan mae y fideo cerddoriaeth yn stopio chwarae neu mae eich taro y botwm "Cofnod" unwaith eto, bydd cofnodi yn stopio yn unol â hynny. Ac fe welwch ffeil sain yn y Llyfrgell ar gyfer Streaming Audio Recorder.\nFelly er mwyn cael y fideo cerddoriaeth gwblhau eu cofnodi yn ffeil MP3 parhaus, mae angen i chi wneud y fideo cerddoriaeth a chwarae yn ddidrafferth yn ystod y recordio.\nEisiau gwybod ble mae ffeil MP3 ar eich cyfrifiadur? Iawn, ewch i app hwn Llyfrgell, a De-gliciwch y trac sain wedi'u cofnodi, yna dewiswch "Agored yn y ffolder" canfod y ffeil MP3. Mae'n hawdd iawn, ynte?


Blodau ar gyfer ardaloedd trefol\nMae Cyngor Sir y Fflint yn parhau i greu ardaloedd ar gyfer bioamrywiaeth ar draws y sir.\nAeth Arweinydd Cyngor Sir y Fflint, y Cynghorydd Ian Roberts, yr aelod lleol, y Cynghorydd Michelle Perfect a’r AS Rhanbarthol, Carolyn Thomas, i ymweld ag un ddôl blodau gwyllt o’r fath yn y Fflint yn ddiweddar. Roedd Carolyn Thomas yn rhan allweddol o ddatblygu’r rhaglen hon pan oedd hi’n Aelod Cabinet Gwasanaethau Stryd a Chefn Gwlad gyda Chyngor Sir y Fflint.\nMae’r dolydd blodau gwyllt trefol hyn yn creu ardal liwgar o ddiddordeb i drigolion, yn ogystal â chynefin hollbwysig i wenyn, gloÿnnod byw a phryfaid.\n“Roedd yn bleser gweld y gwaith sydd wedi’i wneud wrth greu ardal ar gyfer bioamrywiaeth. Mae dolydd blodau gwyllt yn cynnig cynefin ddeniadol i bawb ei mwynhau. Rydym wedi efelychu hyn mewn ardaloedd eraill yn y sir, gan weithio gyda chynghorau tref a chymuned a gwirfoddolwyr, gan fod angen rheolaeth ofalus er mwyn cynnal a chadw’r ardal.”\nMae Dôl y Coroni yn Neuadd y Sir yn yr Wyddgrug wedi bod dan reolaeth cadwraeth am dros 6 mlynedd, mewn partneriaeth ag Ymddiriedolaeth Natur Gogledd Cymru.\nFe gafodd y gwaith hwn ei ariannu gan grant Llywodraeth Cymru trwy Gronfa Lleoedd Lleol ar gyfer Natur yn 2020 a chafwyd cyllid ychwanegol er mwyn gallu parhau eleni, gan ganolbwyntio ar greu safleoedd blodau gwyllt ar ein rhwydwaith trafnidiaeth trefol.\nMae’r prosiectau’n canolbwyntio ar wella gwerth bioamrywiaeth lleoedd lle mae pobl yn byw, teithio a gweithio. Trwy brosiect cyllid grant ychwanegol, Partneriaethau Natur Lleol Cymru, rydym wedi gallu mapio 80 safle blodau gwyllt ar draws ein rhwydwaith ffyrdd.\nMae’r gwaith hwn yn ategu ein trefn o dorri gwair yn llai aml, a defnyddio llai o chwynladdwyr – defnyddir dull amgen o reoli chwyn heb ddefnyddio cemegau bellach, mewn safleoedd wedi’u targedu, gyda chanlyniadau cadarnhaol.


Home All News Astudiaeth Achos: Cheralyn Nadal\nMae Cheralyn yn ei hail flwyddyn yn astudio Peirianneg Meddalwedd Gymhwysol trwy ein rhaglen Gradd-brentisiaeth, ac mae hi wedi gweithio fel datblygwr gwe am naw mlynedd.\nDechreuodd Cheralyn godio pan oedd hi'n 14 oed oherwydd gemau ar-lein (neopets.com!). Gadawodd yr ysgol yn 16 oed heb unrhyw gymwysterau ac enillodd ei phrofiad trwy weithio ar ei liwt ei hun a hunanddysgu, ac roedd hi’n ysu am gyfle i astudio Cyfrifiadureg. Mae wedi bod yn rhywbeth y mae hi wastad wedi'i fwynhau ond wedi meddwl bod gwneud gyrfa allan ohoni ddim yn bosibil iddi. Roedd hi eisiau mynd i'r brifysgol i astudio ond oherwydd diffyg cymwysterau ac ymrwymiadau gwaith, roedd hi'n credu nad oedd hyn yn bosibilrwydd.\nMae’r rhaglen Gradd-brentisiaeth wedi rhoi cyfle iddi ddysgu’r hyn na allai byth wedi dysgu gyda hunanddysgu ac wedi helpu i ‘lenwi’r bylchau’ iddi. Bydd hefyd yn caniatáu i Cheralyn sicrhau cyflog cyfartal trwy'r diwydiant, a oedd yn broblem y daeth ar ei draws mewn sawl swydd oherwydd diffyg cymhwyster Cyfrifiadureg.\nMae Cheralyn yn mwynhau'r cwrs yn fawr ac mae'r rhaglen wedi ei helpu i deimlo’n frwdfrydig am godio eto gan fod y cwrs yn addas i bawb ac wedi'i anelu at bob gallu. Mae hi wedi bod yn mwynhau her y modiwlau mathemategol a dysgu mewn amgylchedd ystafell ddosbarth, a ddaeth yn normal iddi yn gyflym. Ei hoff fodiwl yw Rhesymeg Gosodiadol gan ei fod yn dysgu i feddwl am y rhesymeg cyn y cod, sy'n symleiddio creu meddalwedd.\nFel datblygwr gwe yn Is-adran Gwasanaethau Digidol Heddlu De Cymru, mae Cheralyn eisoes wedi sylwi ar wahaniaeth yn ei set sgiliau a'i hyder, ac wedi bod yn defnyddio'r arbenigedd newydd hwn yn ei rôl. Mae hi hefyd yn gobeithio y bydd yn ei helpu i ddod yn uwch ddatblygwr ac i ddysgu datblygwyr eraill yn y dyfodol.\n“Rwy’n ddiolchgar iawn am y rhaglen a’r holl staff dan sylw. Mae llawer o feddwl wedi mynd i mewn i'r rhaglen hon, ac mae'n amlwg bod technoleg ac addysgu wedi dod yn bell iawn! Wnes i erioed feddwl y byddai byth yn cael fy nerbyn i brifysgol ac felly mae'r cyfle yn anhygoel. Diolch i chi gyd!”